PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2012/FH/3/1/018	Bratislava 30. apríla 2012	

Protimonopolný úrad Slovenskej republiky, odbor koncentrácií v správnom konaní 
číslo 0037/OK/2011 začatom dňa 05.12.2011 na základe oznámenia koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov účinného do 31.12.2011 podnikateľom PENTA INVESTMENTS LIMITED, 212 Agias Fylaxeos & Polygnostou, C & I Center, 2nd floor, P.C. 3082 Limassol, Cyprus, zapísaným v registri spoločností Cyperskej republiky pod č. HE 158996, prostredníctvom splnomocneného právneho zástupcu Advokátska kancelária JUDr. Katarína Segečová, s.r.o., Einsteinova 25, 851 01 Bratislava, IČO: 36 793 396, na základe písomného plnomocenstva zo dňa 14.09.2011, vo veci koncentrácie podnikateľov PENTA INVESTMENTS LIMITED, 212 Agias Fylaxeos & Polygnostou, C & I Center, 2nd floor, P.C. 3082 Limassol, Cyprus, zapísaným v registri spoločností Cyperskej republiky pod č. HE 158996; a DOMOV ZDRAVIA, a.s., Moskovská 13, 811 08 Bratislava, IČO: 46 275 495,

r o z h o d o l

na základe § 22 ods. 1 písm. d) v spojení s § 12 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov účinného do 31.12.2011 tak, že s ú h l a s í s koncentráciou vzniknutou podľa § 9 ods. 1 písm. b) v spojení s § 9 ods. 4 písm. b) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov účinného do 31.12.2011 spočívajúcou v získaní nepriamej výlučnej kontroly podnikateľom PENTA INVESTMENTS LIMITED, 212 Agias Fylaxeos & Polygnostou, C & I Center, 2nd floor, P.C. 3082 Limassol, Cyprus, zapísaným v registri spoločností Cyperskej republiky pod č. HE 158996, prostredníctvom podnikateľa Dr.Max Holding B.V., so sídlom Amsterdam, Strawinskylaan 1223, 1077XX Amsterdam, Holandsko, nad podnikom podnikateľa DOMOV ZDRAVIA, a.s., Moskovská 13, 811 08 Bratislava, IČO: 46 275 495, na základe ZMLUVY O KÚPE CENNÝCH PAPIEROV a AKCIONÁRSKEJ ZMLUVY, ktoré boli uzavreté dňa 16.11.2011 medzi spoločnosťou GRANTURO INVESTMENTS LTD, so sídlom Lykavitou 29, Egkomi, P.C. 2401, Nicosia, Cyprus ako predávajúcim a spoločnosťou Dr.Max Holding B.V., so sídlom Amsterdam, Strawinskylaan 1223, 1077XX Amsterdam, Holandsko, ako kupujúcim.

O d ô v o d n e n i e :

1.	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 05.12.2011 listom zaevidovaným pod číslom 4820/2011 podnikateľom PENTA INVESTMENTS LIMITED, 212 Agias Fylaxeos & Polygnostou, C & I Center, 2nd floor, P.C. 3082 Limassol, Cyprus, zapísaným v registri spoločností Cyperskej republiky pod č. HE 158996 (ďalej len „Penta“ alebo „oznamovateľ predmetnej koncentrácie“ alebo „účastník konania“), prostredníctvom splnomocneného právneho zástupcu Advokátska kancelária JUDr. Katarína Segečová, s.r.o., Einsteinova 25, 851 01 Bratislava, IČO: 36 793 396, v mene ktorej koná JUDr. Katarína Segečová, advokát (ďalej len „splnomocnený právny zástupca“), na základe písomného plnomocenstva zo dňa 14.09.2011, doručené oznámenie koncentrácie podľa § 10 ods.  9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov účinného do 31.12.2011 (ďalej len „zákon“).

2.	V predmetnom oznámení koncentrácie sa uvádza, že podnikateľ Penta na základe  ZMLUVY O KÚPE CENNÝCH PAPIEROV uzavretej dňa 16.11.2011 medzi spoločnosťou GRANTURO INVESTMENTS LTD, so sídlom Lykavitou 29, Egkomi, P.C. 2401, Nicosia, Cyprus (ďalej len „Granturo“) ako predávajúcim a spoločnosťou Dr.Max Holding B.V., so sídlom Amsterdam, Strawinskylaan 1223, 1077XX Amsterdam, Holandsko, (ďalej len „Dr.Max“) ako kupujúcim, pričom spoločnosť Dr.Max je priamo výlučne kontrolovaná spoločnosťou Penta (ďalej len „Zmluva 1“), a zároveň na základe AKCIONÁRSKEJ ZMLUVY uzavretej dňa 16.11.2011 medzi spoločnosťou Granturo a Dr.Max (ďalej len „Zmluva 2“), získava nepriamu výlučnú kontrolu nad podnikom podnikateľa DOMOV ZDRAVIA, a.s., Moskovská 13, 811 08 Bratislava, IČO: 46 275 495 (ďalej len „DZ“), pričom predmetná transakcia je koncentráciou, ktorá podlieha kontrole úradu podľa § 10 ods. 1 písm. a) zákona.  

3.	Na základe oznámenia koncentrácie začalo dňa 05.12.2011 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov správne konanie číslo 0037/OK/2011 vo veci koncentrácie podnikateľov Penta a DZ, o čom úrad informoval podnikateľa Penta ako účastníka predmetného správneho konania, prostredníctvom splnomocneného právneho zástupcu, listom číslo 5110/2011 zo dňa 20.12.2011. 

4.	Predmetným listom úrad zároveň informoval podnikateľa Penta,  že oznámenie predmetnej koncentrácie je podľa § 10 ods. 12 zákona. v spojení s Vyhláškou Protimonopolného úradu Slovenskej republiky č. 204/2009 Z. z., ktorou sa ustanovujú podrobnosti o náležitostiach oznámenia koncentrácie (ďalej len „Vyhláška“) neúplné, na základe čoho podľa § 11 zákona lehota 60 pracovných dní na vydanie rozhodnutia vo veci predmetnej koncentrácie nezačala plynúť.

5.	Oznamovateľ koncentrácie doplnil chýbajúce informácie a podklady podľa § 10 ods. 12 zákona a Vyhlášky listami zaevidovanými úradom pod č. 5213/2011 zo dňa 30.12.2011 a 141/2012 zo dňa 17.01.2012.

6.	Doručením listu č. 141/2012 sa oznámenie predmetnej koncentrácie stalo podľa § 10 ods. 12 zákona v spojení s Vyhláškou úplným a dňa 18.01.2012 začala podľa § 11 zákona plynúť lehota 60 pracovných dní na vydanie rozhodnutia vo veci predmetnej koncentrácie, o čom úrad informoval účastníka konania listom č. 305/2012 zo dňa 30.01.2012.

7.	Správny poplatok podľa zákona č. 145/1995 Z. z. o správnych poplatkoch v znení neskorších predpisov vo výške 3 319 eur bol uhradený dňa 14.12.2011.

8.	Na základe žiadosti úradu bola predsedom úradu v súlade s § 11 zákona predlžená lehota na vydanie rozhodnutia v predmetnom správnom konaní do 30.04.2012, o čom úrad informoval účastníka správneho konania listom č. 1321/2012 zo dňa 05.04.2012.

9.	Z podkladov a informácií, ktoré boli úradu predložené v predmetnom správnom konaní, vyplynuli nasledujúce skutočnosti.

1	Podnikatelia 

10.	Podľa § 2 ods. 1 písm. a) zákona sa zákon vzťahuje na podnikateľov. Podľa § 3 ods. 2 zákona podnikateľom na účely tohto zákona je podnikateľ podľa osobitného predpisu (§ 2 Obchodného zákonníka), ďalej fyzická osoba a právnická osoba, ich združenia a združenia týchto združení, ak ide o ich činnosti a konania, ktoré súvisia alebo môžu súvisieť s hospodárskou súťažou bez ohľadu na to, či tieto činnosti a konania sú alebo nie sú zamerané na dosahovanie zisku.

Penta 

11.	Penta je vlastníkom investičného portfólia skupiny Penta. Spoločnosti skupiny Penta sú organizované v holdingovej štruktúre. Presný zoznam spoločností patriacich do skupiny Penta bol oznamovateľom koncentrácie označený ako obchodné tajomstvo a je súčasťou spisového materiálu.

12.	V predmetnom oznámení koncentrácie sa uvádza, že skupina Penta pôsobí v oblasti zdravotníctva v Slovenskej republike prostredníctvom poskytovateľov ústavnej zdravotnej starostlivosti (ďalej len „ÚZS“), poskytovateľov ambulantnej zdravotnej starostlivosti (ďalej len „AZS“), ktorí prevádzkujú zdravotnícke zariadenia poliklinického typu, ďalej prostredníctvom poskytovateľov zdravotnej starostlivosti v zdravotníckych zariadeniach (poskytuje služby spoločných vyšetrovacích a liečebných zložiek a pracovnú zdravotnú službu) resp. prostredníctvom poskytovateľov lekárenskej starostlivosti, ako aj zdravotnej poisťovne poskytujúcej verejné zdravotné poistenie (ďalej len „PVZP“).

13.	Na výzvu úradu listom číslo 4421/PMÚ SR/2011 dňa 09.11.2011, v správnom konaní číslo 0032/OK/2011 vo veci koncentrácie podnikateľov Penta a Estate Consult, s.r.o., Račianska 87, 831 02 Bratislava, IČO: 36 367 303 (ďalej len „Estate Consult“), ktorého účastníkom konania bol podnikateľ Penta (kópia predmetného listu je súčasťou spisu vedenom v tomto správnom konaní), či podnikatelia zo skupiny Penta pôsobia priamo alebo nepriamo (prostredníctvom dovozov) na území Slovenskej republiky aj v iných oblastiach súvisiacich so zdravotníctvom, ako je napríklad  poskytovanie komerčného zdravotného poistenia, veľkoobchodná distribúcia liekov, výroba a predaj zdravotníckych pomôcok, výroba a predaj zdravotníckeho materiálu, výroba a predaj zdravotníckych prístrojov, diagnostických prístrojov a/alebo diagnostických preparátov a iných materiálov využívaných v laboratóriách a pod., podnikateľ Penta v bode II. na strane 2 listu zaevidovanom pod číslom 4965/2011 dňa 12.12.2011 uviedol jednu spoločnosť, ktorá svoje produkty bude poskytovať podnikateľom v rámci skupiny Penta, konkrétne spoločnosť [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ]. 

14.	Skupina Penta ďalej pôsobí v oblasti poskytovania služieb informačných technológií, bankových služieb a služieb prenájmu nebytových priestorov.

15.	Spoločnosť Penta má na území Slovenskej republiky zriadenú svoju organizačnú zložku PENTA INVESTMENTS LIMITED o.z., Digital Park II, Einsteinova 25, 851 01 Bratislava, IČO: 36 678 201.

16.	Údaje ohľadne spoločností patriacich do skupiny Penta uvedené nižšie sú aktuálne k 03.08.2011, ak nie je výslovne uvedené inak.

17.	Spoločnosť Penta výlučne priamo alebo nepriamo kontroluje:

1.	Dr.Max, holdingovú spoločnosť,
2.	MIRAKL, a.s., Moldavská cesta 8/A, 040 11 Košice (ďalej len „MIRAKL“), holdingovú spoločnosť,
3.	Huntington, a.s., Klariská 7, 811 03 Bratislava, IČO: 46 656 754 (ďalej len „Huntington“),
4.	Redmont a.s., Klariská 7, 811 03 Bratislava, IČO: 46 153 993 (ďalej len „Redmont“),
5.	Roseville a.s., Klariská 7, 811 03 Bratislava, IČO: 46 057 331 (ďalej len „Roseville“), holdingovú spoločnosť. 

18.	Skupina Penta na území Slovenskej republiky k 28.11.2011 prevádzkovala 125 lekární, ktorých prevádzky sa nachádzajú v 68 mestách SR (obchodné mená všetkých 125 spoločností, nepriamo kontrolovaných skupinou Penta sú uvedené v prílohe č. 11 Oznámenia koncentrácie, ktorá je súčasťou spisového materiálu).
 
19.	K 28.11.2011 spoločnosť MIRAKL výlučne kontrolovala 86 verejných lekární, spoločnosť Huntington 13 verejných lekární, spoločnosť Redmont 11 verejných lekární a spoločnosť Roseville 15 verejných lekární na území Slovenskej republiky.

20.	Spoločnosť Penta vykonáva nepriamu spoločnú kontrolu nad spoločnosťou DÔVERA zdravotná poisťovňa, a.s., Einsteinova 25, 851 01 Bratislava, IČO: 35 942 436, ktorá vykonáva povinné verejné zdravotné poistenie.

21.	Predmetný podnikateľ taktiež vykonáva nepriamu výlučnú kontrolu nad spoločnosťou ProHealth, a.s., Digital Park II, Einsteinova 25, 851 01 Bratislava, IČO: 43 765 513, ktorá poskytuje kompletný manažment zdravotnej starostlivosti.

22.	Vzhľadom na vyššie uvedené skutočnosti úrad zistil, že spoločnosť Penta je právnickou osobou, ktorej činnosti a konania súvisia alebo môžu súvisieť s hospodárskou súťažou, a teda spoločnosť Penta je podnikateľom podľa § 3 ods. 2 zákona a zákon sa podľa § 2 ods. 1 písm. a) zákona na spoločnosť Penta vzťahuje.

DZ

23.	Predmetom činnosti spoločnosti DZ je o. i. maloobchod, veľkoobchod, prieskum trhu, reklamná a propagačná činnosť, poradenská činnosť v oblasti obchodu, výroby a služieb, faktoring a forfaiting, finančný leasing a sprostredkovanie nákupu, predaja a prenájmu nehnuteľností. Spoločnosť DZ ďalej kontroluje sieť 40 verejných lekární v 30 mestách na území SR.

24.	Vzhľadom na vyššie uvedené skutočnosti úrad zistil, že spoločnosť DZ je podnikateľom podľa § 2 Obchodného zákonníka, na základe čoho je podnikateľom podľa § 3 ods. 2 zákona a zákon sa podľa § 2 ods. 1 písm. a) zákona na spoločnosť DZ vzťahuje.

2	Forma koncentrácie

25.	Podľa § 9 ods. 1 zákona koncentrácia je proces ekonomického spájania podnikateľov, ktorým je

a.	zlúčenie alebo splynutie dvoch alebo viacerých samostatných podnikateľov, alebo
b.	získanie priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov.

26.	Kontrolou sa podľa § 9 ods. 4 zákona rozumie možnosť vykonávať rozhodujúci vplyv na činnosť podnikateľa, najmä prostredníctvom 

a)	vlastníckych alebo iných práv k podniku alebo k jeho časti,
b)	práv, zmlúv alebo na základe iných skutočností, ktoré umožňujú vykonávať rozhodujúci vplyv na zloženie, hlasovanie alebo rozhodovanie orgánov podnikateľa.

27.	Oznamovaná koncentrácia vznikne získaním nepriamej výlučnej kontroly podnikateľa Penta nad podnikateľom DZ. Podnikateľ Penta získa nepriamu výlučnú kontrolu nad podnikateľom DZ na základe Zmluvy 1 a Zmluvy 2, uzatvorenej medzi spoločnosťou Granturo ako predávajúcim a spoločnosťou Dr.Max ako kupujúcim, pričom spoločnosť Dr.Max je priamo výlučne kontrolovaná spoločnosťou Penta.

28.	Vychádzajúc zo znenia Zmluvy 1 a Zmluvy 2 úrad zistil, že v predmetnom prípade podnikateľ Penta získa nepriamu výlučnú kontrolu nad podnikateľom DZ, a teda v predmetnom prípade sa jedná o koncentráciu podľa § 9 ods. 1 písm. b) zákona v spojení s § 9 ods. 4 písm. b) zákona.   

3	Účastník správneho konania a účastníci koncentrácie

29.	Podľa § 25 ods. 3 písm. d) zákona účastníkom konania v prípade koncentrácie, ktorá vznikla získaním priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov.

30.	Na základe vyššie uvedeného úrad zistil, že účastníkom správneho konania je podnikateľ Penta, ktorý na základe Zmluvy 1 a Zmluvy 2 získa nepriamu výlučnú kontrolu nad podnikom podnikateľa DZ.

31.	Účastníkom koncentrácie v prípade vzniku koncentrácie podľa § 9 ods. 1 písm. b) zákona je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov a podnikateľ alebo podnikatelia, nad ktorými je priama alebo nepriama kontrola získavaná.

32.	V prípade predmetnej koncentrácie je teda účastníkom koncentrácie podnikateľ Penta na strane nadobúdateľa kontroly a podnikateľ DZ na strane nadobúdaného subjektu.

4	Koncentrácia podliehajúca kontrole úradu

33.	Podľa § 10 ods. 1 zákona koncentrácia podlieha kontrole úradu, ak

a)	spoločný celosvetový celkový obrat účastníkov koncentrácie za uzavreté účtovné obdobie predchádzajúce vzniku koncentrácie je najmenej 46 000 000 eur a aspoň dvaja účastníci koncentrácie dosiahli v Slovenskej republike celkový obrat každý najmenej 14 000 000 eur za uzavreté účtovné obdobie predchádzajúce vzniku koncentrácie alebo
b)	aspoň jeden z účastníkov koncentrácie dosiahol v Slovenskej republike celkový obrat najmenej 19 000 000 eur za uzavreté účtovné obdobie predchádzajúce vzniku koncentrácie a aspoň jeden ďalší účastník koncentrácie dosiahol celosvetový celkový obrat najmenej 46 000 000 eur za uzavreté účtovné obdobie predchádzajúce vzniku koncentrácie.

34.	Podľa § 10 ods. 2 zákona celkový obrat účastníka koncentrácie je súčet obratov

a)	účastníka koncentrácie,
b)	podnikateľov, v ktorých účastník koncentrácie priamo alebo nepriamo
1.	má podiel na základnom imaní vyšší ako polovicu,
2.	má právo vykonávať viac ako polovicu hlasovacích práv,
3.	má právo vymenovať viac ako polovicu členov orgánov podnikateľa alebo
4.	má právo riadiť jeho podnik,
c)	podnikateľov, ktorí majú práva uvedené v písmene b) v podniku účastníka koncentrácie,
d)	podnikateľov, v ktorých majú podnikatelia uvedení v písmene c) práva uvedené v písmene b),
e)	podnikateľov, v ktorých dvaja alebo viacerí podnikatelia uvedení v písmenách a) až d) majú spoločne práva uvedené v písmene b).

35.	Pri výpočte celkových obratov účastníkov koncentrácie sa uplatňuje znenie § 10 ods. 3 až 8 zákona v spojení s vyhláškou Protimonopolného úradu Slovenskej republiky č. 269/2004 Z. z., ktorou sa ustanovujú podrobnosti o výpočte obratu.

36.	Vychádzajúc z informácií predložených úradu v oznámení koncentrácie úrad zistil, že spoločný celosvetový celkový obrat podnikateľa Penta a podnikateľa DZ za rok 2010 je viac ako 46 000 000 eur, celkový obrat podnikateľa Penta v Slovenskej republike za rok 2010 je viac ako 14 000 000 eur a celkový obrat podnikateľa DZ v Slovenskej republike za rok 2010 je viac ako 14 000 000 eur. Vzhľadom na vyššie uvedené predmetná koncentrácia podlieha kontrole úradu podľa § 10 ods. 1 písm. a) zákona.

37.	Informácie o výpočte celosvetového celkového obratu podnikateľa Penta a podnikateľa DZ, ako aj informácie o celkovom obrate podnikateľa Penta a podnikateľa DZ na území Slovenskej republiky za rok 2010, boli označené ako obchodné tajomstvo podnikateľa Penta a sú súčasťou spisového materiálu vedeného v predmetnom správnom konaní.

5	Relevantné trhy 

Identifikácia tovarového relevantného trhu v oblasti poskytovania lekárenskej starostlivosti vo verejných lekárňach 

Informácie uvedené v Oznámení koncentrácie

38.	V Oznámení koncentrácie sa uvádza, že spoločnosti priamo alebo nepriamo kontrolované podnikateľom Penta pôsobia na území Slovenskej republiky v sektore zdravotníctva v nasledujúcich oblastiach: ÚZS, AZS, spoločné vyšetrovacie a liečebné zložky, pracovná zdravotná služba, lekárenská starostlivosť a PVZP.

39.	Spoločnosť DZ prostredníctvom kontrolovaných verejných lekární pôsobí na území Slovenskej republiky v sektore zdravotníctva v oblasti poskytovania lekárenskej starostlivosti vo verejných lekárňach.

40.	V oznámení koncentrácie sa uvádza, že podnikateľská činnosť účastníkov koncentrácie sa horizontálne prekrýva v oblasti poskytovania lekárenskej starostlivosti vo verejných lekárňach, pričom podnikateľ Penta pôsobí aj v oblasti poskytovania AZS, ktorú je možné vnímať ako trhy úzko súvisiace s oblasťou poskytovania lekárenskej starostlivosti vo verejných lekárňach, ako aj v oblasti poskytovania VZP, ktorá je nadväzujúcou činnosťou na oblasť poskytovania lekárenskej starostlivosti vo verejných lekárňach.    

41.	V Oznámení koncentrácie sa uvádza, že lekárenská starostlivosť zahŕňa zabezpečovanie, prípravu, kontrolu, uchovávanie, výdaj a predaj liekov a zdravotníckych pomôcok, poskytovanie odborných informácií o liekoch a zdravotníckych pomôckach a konzultácie pri určovaní a sledovaní liečebného postupu. Lekárenská starostlivosť sa poskytuje okrem verejných lekární aj v nemocničných lekárňach a vo výdajniach zdravotníckych pomôcok. Nemocničná lekáreň je neoddeliteľnou súčasťou zdravotníckeho zariadenia poskytujúceho ÚZS. Je určená na prípravu a výdaj liekov a zdravotníckych pomôcok oddeleniam tohto zdravotníckeho zariadenia na základe objednávky. Základný sortiment nemocničnej lekárne tvoria v Slovenskej republike registrované humánne lieky a schválené zdravotnícke pomôcky uhrádzané na základe zdravotného poistenia, liečivá a pomocné látky uvedené v Slovenskom liekopise. Lekári v zariadeniach ÚZS predpisujú lieky pre nemocničnú lekáreň na objednávky‚ nemôžu predpisovať lieky na lekársky predpis, okrem prípadov poskytovania ústavnej pohotovostnej služby.
42.	V Oznámení koncentrácie sa ďalej uvádza, že verejná lekáreň poskytuje lekárenskú starostlivosť verejnosti vrátane individuálnej prípravy liekov. Základný sortiment verejnej lekárne a pobočky verejnej lekárne tvoria v Slovenskej republike registrované humánne lieky a schválené humánne zdravotnícke pomôcky uhrádzané na základe zdravotného poistenia, liečivá a pomocné látky uvedené v Slovenskom liekopise a registrované veterinárne lieky. Predpisovať lieky sú oprávnení lekári po určení diagnózy na lekársky predpis (ďalej tiež ako „recept“).

43.	Vzhľadom na to, že nemocničná lekáreň slúži výlučne pre poskytovateľov ÚZS a nie je oprávnená poskytovať lekárenské služby verejne, oznamovateľ predmetnej koncentrácie nepovažuje nemocničné lekárne za konkurentov verejných lekární. Podnikateľ Penta ani DZ nemocničné lekárne neprevádzkujú.

44.	Podľa oznamovateľa koncentrácie legislatíva umožňuje, aby verejná lekáreň zásobovala aj nemocnicu, ktorá nemá nemocničnú lekáreň. Podnikateľ Penta zásobuje dve také nemocnice, kým podnikateľ DZ nezásobuje ani jednu nemocnicu.

45.	Podľa účastníka konania lekárenskú starostlivosť poskytujú aj výdajne zdravotníckych pomôcok, na ktoré sa uplatňuje obdobný režim ako na verejné lekárne. Ako sa uvádza v oznámení koncentrácie, vzhľadom na to, že žiaden z podnikateľov zo skupiny Penta, ani žiaden z podnikateľov zo skupiny DZ neprevádzkuje výdajňu zdravotníckych pomôcok a zároveň výdajňa zdravotníckych pomôcok má odlišný sortiment oproti verejnej lekárni, oznamovateľ koncentrácie nepovažuje  výdajne zdravotníckych pomôcok za konkurentov verejných lekární.

46.	Oznamovateľ predmetnej koncentrácie ďalej uvádza, že vydávanie a predaj liekov, príp. zdravotníckych pomôcok, vitamínových a výživových doplnkov je možné na recept alebo bez receptu. Vo väčšine prevádzok lekární je možné pozorovať aj predaj iného doplnkového tovaru (najmä dojčenská výživa, iný dojčenský tovar a kozmetika). Výdaj sa realizuje osobitne spôsobilou osobou – lekárnikom, na mieste, ktoré je pre tieto účely schválené podľa osobitných predpisov (prevádzka lekárne). Klientov lekární tvoria v prevažnej väčšine fyzické osoby, v malej miere sa môže jednať aj o dodávanie väčších objemov liekov, pomôcok poskytovateľom ÚZS alebo AZS. 

47.	Podľa účastníka konania väčšina liekov vydaných na lekársky predpis je čiastočne alebo plne uhrádzaná z verejného zdravotného poistenia, pričom legislatívou je určená maximálna cena takýchto liekov, ako aj pomer v akom je daný liek hradený z verejného zdravotného poistenia resp. z vlastných finančných prostriedkov daného klienta.

48.	Podľa oznamovateľa predmetnej koncentrácie by bolo možné poskytovanie lekárenskej starostlivosti vo verejných lekárňach ďalej členiť na predaj na predpis a bez predpisu, príp. na predaj liečiv a vitamínových a výživových doplnkov na jednej strane a doplnkového tovaru predávaného v lekárňach na strane druhej, avšak podľa názoru oznamovateľa predmetnej koncentrácie pre poskytovanie lekárenskej starostlivosti je podstatným spôsob predaja uvedených produktov, pričom tento sa líši oproti klasickému maloobchodu najmä odbornosťou a prístupom predajcov produktov vo verejných lekárňach (lekárnikov), ktorí pri predaji produktov vo verejných lekárňach poskytujú aj poradenstvo (vysvetlia, poradia, odporučia klientovi, ktorý typ doplnku, tovaru je v danom prípade vhodnejší a pod.).

49.	V oznámení koncentrácie sa ďalej uvádza, že väčšina z výživových doplnkov nemá žiadne alebo má len veľmi nenáročné klinické štúdie o účinnosti, takže ich vlastnosti nie sú garantované kontrolným a regulačným orgánom. Potravinové doplnky sa na Slovensku registrujú na Úrade verejného zdravotníctva SR. 

50.	Podľa oznamovateľa koncentrácie vo väčšine prevádzok lekární je možné pozorovať aj predaj iného doplnkového tovaru (mimo farmaceutík - najmä dojčenská výživa, iný dojčenský tovar a kozmetika). Tento tovar je možné získať aj u podnikateľov pôsobiacich na iných trhoch (trhy maloobchodného predaja potravín, drogérie a pod.), jeho cena nie je regulovaná. Oddelenie tejto časti produktov na osobitný trh by malo väčšiu relevanciu ako oddelenie farmaceutík neuhrádzaných z VZP, no napriek tomu, oznamovateľ koncentrácie je toho názoru, že keďže nedôjde k narušeniu hospodárskej súťaže ani v prípade, že by sa odčlenili na samostatný trh iba farmaceutiká bez doplnkového tovaru lekární, nedošlo by k narušeniu hospodárskej súťaže ani na takto užšie vymedzenom tovarovom trhu, a preto takéto členenie tovarov v poskytovaní lekárenskej starostlivosti vo verejných lekárňach nie je potrebné.

Zistenia úradu

51.	Pri vymedzení relevantných trhov z tovarového hľadiska úrad vychádzal z ustanovení § 3 ods. 3 až ods. 5 zákona a z hlavných prekrývajúcich sa činností a aktivít, ktoré vykonávajú účastníci koncentrácie a s nimi prepojení podnikatelia.

52.	Podľa § 3 ods. 3 zákona relevantný trh je priestorový a časový súbeh ponuky a dopytu takých tovarov, ktoré sú na uspokojenie určitých potrieb z hľadiska užívateľa zhodné alebo vzájomne zastupiteľné. Podľa § 3 ods. 4 zákona tovarový relevantný trh zahŕňa zhodné alebo vzájomne zastupiteľné tovary schopné uspokojiť určitú potrebu užívateľov. Podľa § 3 ods. 5 zákona vzájomne zastupiteľné tovary sú tovary, ktoré sú zastupiteľné najmä z hľadiska ich fyzikálnych a technických charakteristík, ceny a účelu použitia.

53.	Oblasť poskytovania lekárenskej starostlivosti sa riadi najmä zákonom č. 362/2011 Z. z. o liekoch a zdravotníckych pomôckach a o zmene a doplnení niektorých zákonov (ďalej len „zákon o liekoch“) a zákonom č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov (ďalej len „zákon o rozsahu a podmienkach úhrady liekov“), ktoré nadobudli účinnosť od 01.12.2011, ďalej zákonom č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov (ďalej len „zákon o zdravotnom poistení“) a zákonom č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (ďalej len „zákon o zdravotných poisťovniach“).

54.	Podľa § 25 ods. 1 zákona o liekoch humánne lieky možno vydávať len v nemocničných lekárňach, vo verejných lekárňach a v pobočkách verejných lekární, pričom podľa § 2 ods. 9 zákona o liekoch humánny liek je liek určený pre človeka.

55.	Na poskytovanie lekárenskej starostlivosti v nemocničnej lekárni, vo verejnej lekárni a v pobočke verejnej lekárne je potrebné povolenie (§ 20 ods. 2 zákona o liekoch), ktoré v prípade nemocničnej lekárne vydáva Ministerstvo zdravotníctva SR (ďalej len „MZ SR“) a v prípade verejnej lekárne a pobočky verejnej lekárne príslušný samosprávny kraj. Na vydanie povolenia na poskytovanie lekárenskej starostlivosti v nemocničnej lekárni, vo verejnej lekárni a v pobočke verejnej lekárne je žiadateľ povinný preukázať odbornú spôsobilosť a ďalšie skutočnosti uvedené v § 6 ods. 4 zákona o liekoch.

56.	Sortiment nemocničnej a verejnej lekárne je určený zákonom o liekoch, a to nasledovne. Základný sortiment nemocničnej lekárne a verejnej lekárne podľa § 24 ods. 1 zákona o liekoch tvoria:

1.	liečivá a humánne lieky, ktoré sú uvedené v zozname kategorizovaných liekov, 
2.	zdravotnícke pomôcky, ktoré sú uvedené v zozname kategorizovaných zdravotníckych pomôcok,
3.	dietetické potraviny, ktoré sú uvedené v zozname kategorizovaných dietetických potravín.

57.	Doplnkový a iný sortiment verejnej lekárne podľa § 24 ods. 3 zákona o liekoch tvoria: dietetické potraviny okrem kategorizovaných dietetických potravín, detská výživa, prírodné liečivé vody, prírodné minerálne vody, potraviny na osobitné výživové účely, kozmetické výrobky, registrované veterinárne lieky a iné výrobky určené na ochranu a podporu zdravia ľudí a zvierat, ktoré spĺňajú požiadavky na uvedenie na trh.

58.	Humánne lieky (ďalej len „lieky“) je možné vydávať aj prostredníctvom internetového výdaja na základe elektronického formuláru objednávky uvedeného na webovom sídle verejnej lekárne (§ 22 ods. 1 zákona o liekoch), avšak predmetom internetového výdaja liekov môžu byť len registrované lieky, ktorých výdaj nie je viazaný na lekársky predpis, pričom internetový výdaj môže zabezpečovať len držiteľ povolenia na poskytovanie lekárenskej starostlivosti vo verejnej lekárni. Do Slovenskej republiky je možné zabezpečovať internetový výdaj z členských štátov za splnenia podmienok uvedených v § 22 ods. 6 a ods. 7 zákona o liekoch.

59.	Vychádzajúc z informácií uvedených v oznámení koncentrácie, ako aj vzhľadom na to, že nemocničná lekáreň nie je oprávnená účtovať cenu obchodného alebo sprostredkovateľského výkonu (§ 20 ods. 3 zákona o liekoch),  úrad zistil, že nemocničná lekáreň nie je určená na výdaj liekov na lekársky predpis pacientom ošetreným v rámci AZS alebo na predaj liekov bez lekárskeho predpisu. Nemocničná lekáreň teda nie je miestom, kde sa uspokojuje dopyt spotrebiteľov po liekoch vydávaných na lekársky predpis (či už úplne alebo čiastočne hradených na základe povinného verejného zdravotného poistenia) a po liekoch, ktoré nie sú viazané na lekársky predpis.

60.	Na základe vyššie uvedeného úrad ohľadne uspokojovania dopytu spotrebiteľov po liekoch vydávaných na lekársky predpis (či už úplne alebo čiastočne hradených na základe povinného verejného zdravotného poistenia) a po liekoch, ktoré nie sú viazané na lekársky predpis zistil, že nemocničná lekáreň nekonkuruje verejnej lekárni. 

61.	Vo verejných lekárňach sa vydávajú, resp. predávajú:

1.	lieky, dietetické potraviny a zdravotnícke pomôcky úplne hradené z povinného verejného zdravotného poistenia, 
2.	lieky, dietetické potraviny a zdravotnícke pomôcky čiastočne hradené z povinného verejného zdravotného poistenia,
3.	lieky, dietetické potraviny a zdravotnícke pomôcky, ktoré nie sú hradené z povinného verejného zdravotného poistenia,
4.	ostatný sortiment (kozmetika, výživové doplnky a podobne).

Lieky, dietetické potraviny a zdravotnícke pomôcky úplne alebo čiastočne hradené z povinného verejného zdravotného poistenia

62.	V prípade liekov, dietetických potravín a zdravotníckych pomôcok úplne alebo čiastočne hradených z povinného verejného zdravotného poistenia verejná lekáreň po predložení lekárskeho predpisu a preukazu zdravotnej poisťovne vydá pacientovi daný liek a/alebo dietetickú potravinu a/alebo zdravotnícku pomôcku. 

63.	Verejná lekáreň má zmluvu so zdravotnými poisťovňami, na základe ktorej zdravotná poisťovňa uhrádza verejnej lekárni lieky, dietetické potraviny a zdravotnícke pomôcky úplne alebo čiastočne hradené z povinného verejného zdravotného poistenia, pričom na základe § 7 ods. 3 zákona o zdravotných poisťovniach zdravotná poisťovňa je povinná uzatvárať zmluvy o poskytovaní zdravotnej starostlivosti s každým poskytovateľom lekárenskej starostlivosti.

64.	Vychádzajúc z informácií predložených spoločnosťou DÔVERA zdravotná poisťovňa, a.s. (ďalej len „DÔVERA“) listom zaevidovaným dňa 29.02.2012 pod číslom 759/2012 (strana 8, bod 15, príloha č. 3 – vzor zmluvy s verejnými lekárňami, Všeobecné zmluvné podmienky pre lekárenskú starostlivosť), ktorý bol úradu doručený podnikateľom Penta v správnom konaní číslo 0032/OK/2011 vo veci koncentrácie podnikateľov Penta a Estate Consult, s.r.o., ktorého účastníkom konania je podnikateľ Penta (kópia tohto listu je súčasťou spisu vedenom v predmetnom správnom konaní a úrad predmetný list považuje za skutočnosť známu úradu z jeho úradnej činnosti), úrad zistil, že zdravotné poisťovne s poskytovateľmi lekárenskej starostlivosti nedojednávajú cenové podmienky úhrady za lieky, dietetické potraviny a zdravotnícke pomôcky úplne alebo čiastočne uhrádzané z povinného verejného zdravotného poistenia, keďže tieto sú dané platnou legislatívou. 

65.	Aj keď v prípade liekov a dietetických potravín, ktoré sú úplne alebo čiastočne hradené z povinného verejného zdravotného poistenia a ktoré pacientom vydávajú verejné lekárne, sa z hľadiska zdravotných poisťovní nejedná o nákup liekov a dietetických potravín (a teda zdravotná poisťovňa nerozhoduje aké lieky, za aké ceny a v akom objeme budú jej poistencom poskytnuté), zdravotná poisťovňa na základe zákonných a zmluvných mechanizmov kontroluje, „....aby lekári nepredpisovali a neodporúčali tie lieky, ktoré by boli predpísané alebo odporučené neúčelne, neefektívne alebo nehospodárne vzhľadom na zdravotný stav pacienta.“ – vyjadrenie spoločnosti DÔVERA vo vyššie uvedenom liste.

66.	Dodávky liekov, liečiv, pomocných látok, dietetických potravín, ako aj ďalšieho sortimentu do verejných lekární zabezpečujú veľkodistribútori liekov. Podľa § 2 ods. 4 zákona o liekoch veľkodistribúcia liekov je obstarávanie liekov, liečiv, pomocných látok  od výrobcov liekov, liečiv a pomocných látok alebo iných veľkodistribútorov liekov, liečiv a pomocných látok osobám oprávneným podľa predmetného zákona.

67.	Cena liekov, zdravotníckych pomôcok a dietetických potravín čiastočne alebo úplne hradených z povinného verejného zdravotného poistenia je regulovaná. MZ SR  ustanovuje rozsah regulácie cien tak, že pre výrobcov úradne určuje cenu humánnych liekov. Podľa § 5 ods. 2 zákona o rozsahu a podmienkach úhrady liekov zoznam liekov s úradne určenou cenou zverejňuje MZ SR na svojom webovom sídle vždy k prvému dňu mesiaca.

68.	Opatreniami MZ SR sa určuje na aké humánne lieky, očkovacie látky, rádiofarmaká, dietetické potraviny a zdravotnícke pomôcky sa uplatňujú maximálne ceny obchodného výkonu veľkodistribútora liekov, dodávateľa dietetických potravín, dodávateľa zdravotníckych pomôcok, verejnej lekárne a očnej optiky.

69.	Maximálne ceny obchodného výkonu sa vypočítavajú bez dane z pridanej hodnoty z cien skutočne vyúčtovaných výrobcom alebo dovozcom vrátane dovozného cla a dopravných nákladov, a to nasledovne:

Základ pre maximálnu cenu obchodného výkonu – skutočne účtovaná cena od výrobcu alebo dovozcu v eurách	Maximálna cena obchodného výkonu v eurách a percentách	
	u držiteľa povolenia na veľkodistribúciu liekov a dodávateľa dietetických potravín	u držiteľa povolenia na poskytovanie lekárenskej starostlivosti vo verejnej lekárni	
Od – do (vrátane)	eur		eur		
0,00 -   2,66	0,00 	14,10 %	0,00	32,90 %	
2,67 -   5,31	0,37 	+ 11,10 % základu presahujúceho 2,66 eura	0,87	+ 25,90 % základu presahujúceho 2,66 eura	
5,32 -   7,97	0,67	+ 8,10 % základu presahujúceho 5,31 eura	1,56	+ 18,90 % základu presahujúceho 5,31 eura	
7,98 - 13,28	0,88	+ 5,10 % základu presahujúceho 7,97 eura	2,06	+ 11,90 % základu presahujúceho 7,97 eura	
13,29 - 23,24	1,16	+ 3,30 % základu presahujúceho 13,28 eura	2,70	+ 7,70 % základu presahujúceho 13,28 eura	
23,25 - 39,83	1,48	+ 2,70 % základu presahujúceho 23,24 eura	3,46	+ 6,30 % základu presahujúceho 23,24 eura	
39,84 - 73,03	1,93	+ 2,40 % základu presahujúceho 39,83 eura	4,51	+ 5,60 % základu presahujúceho 39,83 eura	
73,04 - 165,97 	2,73	+ 2,25 % základu presahujúceho 73,03 eura	6,37	+ 5,25 % základu presahujúceho 73,03 eura	
165,98 - 331,94	4,82	+ 2,10 % základu presahujúceho 165,97 eura	11,25	+ 4,90 % základu presahujúceho 165,97 eura	
331,95 - 663,88	8,31	+ 1,95 % základu presahujúceho 331,94 eura	19,38	+ 4,55 % základu presahujúceho 331,94 eura	
viac ako 663,88	14,78	+ 1,80 % základu presahujúceho 663,88 eura	34,48	+ 4,20 % základu presahujúceho 663,88 eura	
Zdroj: Opatrenie MZ SR č. 07045-40/2012-OL z 22. 02. 2012

70.	Cena liekov pre výrobcov je úradne určená a na základe Opatrenia MZ SR je daná maximálna cena liekov a dietetických potravín pre:

a)	veľkodistribútorov - jedná sa o maximálnu cenu, za ktorú môžu veľkodistribútori dodávať lieky a dietetické potraviny verejným lekárňam,
b)	verejné lekárne - v prípade liekov a dietetických potravín úplne hradených z povinného verejného zdravotného poistenia sa jedná sa o maximálnu cenu lieku alebo dietetickej potraviny, ktorá je verejnej lekárni hradená zravotnou poisťovňou pacienta, ktorý vo verejnej lekárni predložil lekársky predpis; v prípade liekov a dietetických potravín čiastočne  hradených z povinného verejného zdravotného poistenia sa jedná sa o maximálnu cenu lieku alebo dietetickej potraviny, pričom táto cena je verejnej lekárni hradená čiastočne zravotnou poisťovňou pacienta, ktorý vo verejnej lekárni predložil lekársky recept a čiastočne samotným pacientom, 
pričom ako vyplýva z vyššie uvedenej tabuľky degresívnou maržou sú odstupňované percentuálne prirážky pre veľkodistribútorov liekov a verejné lekárne v závislosti od ceny lieku – čím je liek drahší, tým je prirážka v percentách nižšia. 

71.	Keďže sa jedná o maximálne ceny obchodného výkonu, veľkodistribútor liekov, ako aj verejná lekáreň môžu uplatňovať nižšiu ako maximálnu cenu ich obchodného výkonu, čím by sa znížila predajná cena lieku, dietetickej potraviny a zdravotníckej pomôcky.

72.	Na lieky, zdravotnícke pomôcky a dietetické potraviny čiastočne hradené z povinného verejného zdravotného poistenia sa vzťahuje § 89 zákona o rozsahu a podmienkach úhrady liekov, na základe ktorého pomer úhrady zdravotnej poisťovne a doplatku poistenca za liek, zdravotnícku pomôcku alebo dietetickú potravinu musí zostať nezmenený pri znížení predajnej ceny

a)	lieku vo verejnej lekárni alebo v pobočke verejnej lekárne,
b)	zdravotníckej pomôcky vo výdajni zdravotníckych pomôcok, verejnej lekárni alebo v pobočke verejnej lekárne,
c)	dietetickej potraviny vo verejnej lekárni alebo pobočke verejnej lekárne,
d)	zdravotníckej pomôcky zaradenej v zozname kategorizovaných špeciálnych zdravotníckych materiálov pri jej dodaní poskytovateľovi.

73.	Verejné lekárne môžu podľa § 23 ods. 5 až ods. 8 zákona o liekoch, ktorý nadobudol účinnosť od 01.12.2011,  pacientovi poskytovať zľavy, výhodu alebo súhrn zliav a výhod, a to za nasledujúcich podmienok: 

a)	§ 23 ods. 5 zákona o liekoch: držiteľ povolenia na poskytovanie lekárenskej starostlivosti je oprávnený pacientovi poskytovať alebo sľúbiť zľavu, výhodu alebo súhrn zliav a výhod (ďalej len "vernostný systém"). Podmienky vernostného systému musia byť po celú dobu jeho uplatňovania dostupné v každej prevádzkarni alebo zverejnené na webovom sídle držiteľa povolenia na poskytovanie lekárenskej starostlivosti a držiteľ povolenia na poskytovanie lekárenskej starostlivosti je povinný ich dodržiavať;
b)	 § 23 ods. 6 zákona o liekoch: držiteľ povolenia na poskytovanie lekárenskej starostlivosti je oprávnený uplatňovať vernostný systém na základe predchádzajúceho písomného oznámenia doručeného všetkým zdravotným poisťovniam, v ktorom je uvedený popis vernostného systému; inak môže držiteľ povolenia na poskytovanie lekárenskej starostlivosti uplatňovať vernostný systém len na základe písomnej zmluvy uzavretej so zdravotnou poisťovňou. Ak držiteľ povolenia na poskytovanie lekárenskej starostlivosti uplatňuje vernostný systém na základe predchádzajúceho písomného oznámenia doručeného zdravotnej poisťovni alebo na základe písomnej zmluvy uzavretej so zdravotnou poisťovňou, musí ho za rovnakých podmienok uplatňovať voči poistencom všetkých zdravotných poisťovní;
c)	 § 23 ods. 7 zákona o liekoch: zakazuje sa poskytovanie zliav v naturáliách alebo vyplácanie peňazí v rámci uplatňovaných podmienok vernostného systému; poukaz na budúcu peňažnú zľavu sa na účely tohto zákona nepovažuje za nepeňažné plnenie. Zľavy alebo výhody vernostného systému môžu mať výlučne formu zľavy z ceny uskutočneného nákupu alebo budúceho nákupu vo verejnej lekárni alebo vo výdajni zdravotníckych pomôcok (ďalej len "zľavy").
d)	 § 23 ods. 8 zákona o liekoch: držiteľ povolenia na poskytovanie lekárenskej starostlivosti pri poskytnutí alebo sľúbení zľavy poistencovi poskytne súčasne zľavu aj zdravotnej poisťovni, a to najmenej vo výške 50 % zo sumy zľavy poskytnutej alebo sľúbenej poistencovi; v takom prípade nemusí zostať zachovaný pomer úhrady zdravotnej poisťovne a úhrady poistenca ustanovený zákonom o rozsahu a podmienkach úhrady liekov.  

74.	V liste od podnikateľa Penta zaevidovanom pod číslom 536/2012 dňa 15.02.2012, sa ohľadne cenotvorby verejných lekární tovaru úplne hradeného z povinného verejného zdravotného poistenia uvádza: „Keďže cena tovaru je plne hradená z VZP ani distribútor, ani poskytovateľ LS, nemajú motiváciu k cene tovaru pridať inú ako maximálnu maržu, čo je aj realitou na trhoch VL (podľa názoru účastníka konania všetky verejné lekárne vydávajú tovar plne hradený z VZP s priradením maximálnej marže). Jediný spôsob akým sa môžu verejné lekárne v prípade výdaja tovaru plne hradeného z VZP konečnému spotrebiteľovi v súvislosti s cenou odlíšiť, je poskytovanie nadštandardných služieb alebo vernostných zliav v zmysle vernostného systému povoleného zákonom o liekoch od 01.12.2011, ktorý umožňuje uplatniť režim vernostných zliav aj na tovar plne hradený z VZP.“  

75.	V predmetnom liste podnikateľ Penta ohľadne tovaru čiastočne hradeného z povinného verejného zdravotného poistenia uviedol: „Keďže cena tovaru je čiastočne hradená z VZP, pričom platí parametrická úhrada, poskytovateľ LS nemá motiváciu k cene tovaru priradiť inú ako maximálnu maržu, čo ja aj realitou na trhoch VL (podľa názoru účastníka konania všetky verejné lekárne vydávajú tovar čiastočne hradený z VZP s priradením maximálnej marže). Jediný spôsob akým sa verejné lekárne môžu v prípade výdaja tovaru čiastočne hradeného z VZP konečnému spotrebiteľovi v súvislosti s cenou odlíšiť, je poskytovanie nadštandardných služieb alebo vernostných zliav v zmysle vernostného systému povoleného zákonom o liekoch od 01.12.2011, ktorý umožňuje uplatniť režim vernostných zliav aj na tovar čiastočne hradený z VZP.“     

76.	Podnikateľ Penta v predmetnom liste ohľadne vernostného systému, systému zliav uviedol: „Uvedený systém umožňuje poskytovateľovi LS poskytnúť spotrebiteľom v súvislosti s nákupom akéhokoľvek tovaru v jeho verejnej lekárni zľavu, pričom ak poskytovateľ odvedie 50 % tejto zľavy zdravotnej poisťovni, nie je povinný uplatniť parametrickú úhradu na tovar čiastočne hradený z VZP. V praxi to znamená, napr.: spotrebiteľ, ktorý sa zúčastňuje na vernostnom systéme poskytovateľa LS príde do verejnej lekárne prevádzkovanej daným poskytovateľom LS, preukáže sa kartičkou vernostného systému, predloží predpis na tovar čiastočne hradený z VZP (môže aj tovar plne hradený z VZP), za tento tovar uhradí stanovenú cenu (t.j. cenu, ktorú by zaplatil aj spotrebiteľ, ktorý nie je účastný na vernostnom systéme, prípadne nič, ak ide o tovar plne hradený z VZP), no k tejto úhrade mu bude poskytnutý „bonus“, resp. „zľava“ v hodnote 1,- € na akýkoľvek ďalší tovar, ktorý si v danej verejnej lekárni kúpi, a za ktorý sa platí, t.j. prípadne aj na tovar, ktorý je čiastočne hradený z VZP, pričom poskytovateľ LS je za takúto zľavu povinný zdravotnej poisťovni odviesť 50 %, t.j. 50 centov v prípade, že zľava predstavuje 1,- € , a to aj v prípade, že si spotrebiteľ uplatní túto zľavu na tovar čiastočne hradený z VZP (t.j. poskytovateľ LS v danom prípade, napriek uplatnenej zľave na tovar čiastočne hradený z VZP, nebude povinný v rovnakom pomere, ako bola o túto zľavu znížená čiastka, ktorú má hradiť z ceny lieku zdravotnej poisťovni, znížiť aj úhradu fakturovanú za daný tovar zdravotnej poisťovni).“  

Lieky, ktoré nie sú úplne a ani čiastočne hradené z povinného verejného zdravotného poistenia 

77.	Ďalší sortiment verejných lekární sú lieky, ktoré nie sú úplne a ani čiastočne hradené z povinného verejného zdravotného poistenia (ďalej len „voľno predajné lieky“). Cena týchto liekov nie je regulovaná. Tieto lieky sa môžu predávať len vo verejných lekárňach a prostredníctvom internetových lekární.

78.	V liste zaevidovanom pod číslom 536/2012 dňa 15. 02. 2012, sa uvádza: „pri predaji tohto tovaru nie sú legislatívou stanovené žiadne obmedzenia, medzi poskytovateľmi prebieha v tomto segmente klasická cenová súťaž .... Rovnako ako pri tovare plne alebo čiastočne hradenom z VZP aj na tento tovar je možné použiť vernostný systém, či poskytovanie nadštandardných služieb.“

Ostatný sortiment verejných lekární

79.	Potravinové alebo výživové doplnky, kozmetika a podobne tvoria ďalší typ sortimentu verejných lekární. Okrem verejných lekární ich predávajú napríklad aj maloobchodné predajne potravín, drogérie, parfumérie, čerpacie stanice pohonných hmôt.

80.	Keďže dopyt konečného spotrebiteľa po vyššie uvedenom type sortimentu verejnej lekárne si spotrebiteľ môže uspokojovať aj jeho nákupom napríklad v maloobchodných predajniach potravín, drogériách, parfumériách, čerpacích staniciach pohonných hmôt, charakter konkurenčného prostredia pri predaji tohto sortimentu je podstatne odlišný ako pri sortimente, ktorý sa môže vydávať, resp. predávať iba vo verejnej lekárni, pričom charakter hospodárskej súťaže pri uspokojovaní dopytu po uvedenom type sortimentu je daný oveľa väčším počtom podnikateľov, ktorí v predmetnej oblasti pôsobia ako je tomu pri uspokojovaní dopytu po sortimente, ktorý sa môže vydávať, resp. predávať iba vo verejnej lekárni.

81.	Vzhľadom na vyššie uvedené úrad zistil, že predmetná koncentrácia nevyvoláva obavy úradu ohľadne jej negatívnych účinkov na podmienky efektívnej hospodárskej súťaže v predmetnej oblasti.

82.	Úrad sa preto ďalej zameral na vplyv predmetnej koncentrácie na podmienky efektívnej hospodárskej súťaže v oblasti predaja liekov, zdravotníckych pomôcok a dietetických potravín, ktoré sú úplne alebo čiastočne hradené z PVZP vo verejných lekárňach a na predaj voľno predajných liekov, zdravotníckych pomôcok a dietetických potravín vo verejných lekárňach. Dopyt konečných spotrebiteľov po tomto tovare je uspokojovaný iba prostredníctvom verejných lekární (úrad nezahrnul do úvahy poskytnutie liekov, zdravotníckych pomôcok a dietetických potravín pacientovi priamo v nemocnici alebo v ambulancii, keďže charakter spokojovania dopytu po predmetnom tovare v danom prípade je diametrálne odlišný od charakteru spokojovania dopytu po danom tovare v prípade výdaja, resp. predaja liekov na lekársky predpis, ako aj predaja voľno predajných liekov). 

Záver identifikácie tovarových relevantých trhov v oblasti poskytovania lekárenskej starostlivosti vo verejných lekárňach

83.	Vzhľadom na rozdielny charakter hospodárskej súťaže v oblasti výdaja, resp. predaja liekov úplne a čiastočne hradených z povinného verejného zdravotného poistenia verejnými lekárňami a v oblasti  predaja voľne predajných liekov verejnými lekárňami daný najmä rozdielnym charakterom hospodárskej súťaže v cenovej oblasti, bolo by možné identifikovať samostatné tovarové relevantné trhy z hľadiska predmetných segmentov poskytovania lekárenskej stariostlivosti vo verejných lekárňach. 

84.	Avšak vzhľadom na to, že ako je uvedené v bodoch 190., 194., 251. a 259. tohto rozhodnutia, predmetnou koncentráciou nedochádza k vytvoreniu alebo posilneniu dominantného postavenia podnikateľa Penta, ktorého dôsledkom sú významné prekážky efektívnej hospodárskej súťaže na relevantných trhoch v oblasti poskytovania lekárenskej starostlivosti vo verejných lekárňach, v prípade predmetnej koncentrácie nebolo potrebné zaoberať sa presnou identifikáciou tovarových relevantných trhov v oblasti poskytovania lekárenskej starostlivosti vo verejných lekárňach, čo nemalo a ani nemohlo mať vplyv na vecnú správnosť posúdenia dôsledkov predmetnej koncentrácie na podmienky efektívnej hospodárskej súťaže v predmetnej oblasti.

Identifikácia priestorového relevantného trhu v oblasti poskytovania lekárenskej starostlivosti vo verejných lekárňach 

Informácie uvedené v Oznámení koncentrácie

85.	Podľa názoru oznamovateľa koncentrácie, poskytovanie lekárenskej starostlivosti vo verejných lekárňach sa uskutočňuje na lokálnej úrovni. Oznamovateľ koncentrácie preto vymedzil priestorové relevantné trhy poskytovania lekárenskej starostlivosti vo verejných lekárňach tzv. „dosahovou vzdialenosťou“. Oznamovateľ koncentrácie uviedol, že takéto vymedzenie relevantných priestorových trhov obdobne použil český súťažný orgán – Úřad na ochranu hospodářské soutěže (ďalej len „ÚOHS“), napr. rozhodnutie č. S 181/06-13072/2006/720, z 26. 7. 2006 alebo rozhodnutie č. Č. S 5/04-711/04, z 18.02.2004), pričom ÚOHS pri vymedzení priestorového trhu bral do úvahy najmä skutočnosť, že spotrebiteľ je pri výbere verejnej lekárne obmedzený časovou a dopravnou dostupnosťou, okrem toho môže byť obmedzený aj svojim zdravotným stavom, preto z pohľadu spotrebiteľa územie, na ktorom môže hľadať alternatívne zdroje ponuky, je dané maximálnou vzdialenosťou, ktorú prejde osobné vozidlo pri približne 20 minútovej jazde. Pri takomto priestorovom vymedzení trhov sa český súťažný orgán odvoláva aj na rozhodnutie Európskej komisie M.784 – Kesko/Tuko, v ktorom Európska komisia podobne vymedzila spádovú oblasť podnikateľov pôsobiacich v oblasti maloobchodného predaja potravín. Oznamovateľ koncentrácie ďalej uviedol, že metódu vymedzenia „dosahovej vzdialenosti“ ako spôsob určenia veľkosti lokálneho priestorového trhu použil aj úrad, hoci nie priamo pri vymedzení relevantných geografických trhov poskytovania lekárenskej starostlivosti vo verejných lekárňach, ale pri maloobchodnom predaji mäsa a mäsových výrobkov – rozhodnutie č. 2011/FH/3/1/013. Ako je uvedené vyššie metóda „dosahovej vzdialenosti“ vychádza z predpokladu, že prevádzka verejnej lekárne, ktorá sa nachádza v dosahu do 20 minút dojazdu autom z miesta, kde sa nachádza subjekt, ktorý má záujem o poskytnutie lekárenskej starostlivosti vo verejnej lekárni, je pre spotrebiteľa alternatívou, a teda pre danú verejnú lekáreň konkurentom.
  
86.	Podľa názoru oznamovateľa koncentrácie pri priestorovom vymedzení trhov poskytovania lekárenskej starostlivosti vo verejných lekárňach je potrebné u konečných spotrebiteľov (zákazníkov verejných lekární) rozlišovať tri základné kategórie, ktorých mobilita môže byť odlišná: (i) dlhodobo vážne chorí zákazníci, (ii) zákazníci v dôchodkovom veku a (iii) zákazníci v produktívnom veku, ktorí nemajú zásadný zdravotný problém. Napriek tomu, že sa jedná o výrazne odlišné typy zákazníkov, z dôvodov nižšie uvedených je oznamovateľ koncentrácie toho názoru, že pri výbere podnikateľa prevádzkujúceho verejnú lekáreň sa pohybujú na širšom geografickom území ako iba v okolí svojho bydliska, prípadne v okolí ambulancie svojho lekára. 

87.	Pri každej z vyššie uvedených kategórií zákazníkov oznamovateľ koncentrácie pri priestorovom vymedzení trhov poskytovania lekárenskej starostlivosti vo verejných lekárňach sa zaoberal s otázkou, či by sa zákazníci verejnej lekárne rozhodli presunúť do inej vzdialenejšej verejnej lekárne pokiaľ by pôvodná verejná lekáreň zvýšila o 5% až 10% svoje ceny, a to v takej miere, že by zvýšenie ceny zo strany pôvodnej lekárne bolo neziskové v dôsledku straty predaja. Vzhľadom na to, že ceny farmaceutík hradených z VZP sú regulované a v zásade sú vo všetkých verejných lekárňach z tohto dôvodu rovnaké, a verejné lekárne tieto ceny nemenia, oznamovateľ koncentrácie sa ďalej zaoberal s otázkou, či by prešli zákazníci verejnej lekárne do inej vzdialenejšej verejnej lekárne pokiaľ by verejná lekáreň vzdialenejšia od pôvodnej verejnej lekárne zmenila svoje otváracie hodiny alebo marketingovú stratégiu, zaviedla vernostný režim, poskytovala v rámci vydávania a predaja farmaceutík zadarmo nadštandardné služby (poradenstvo, meranie tuku, meranie tlaku a pod.), a to v takej miere, že by v tomto dôsledku pôvodná lekáreň bez zmeny chovania sa na trhu poskytovania lekárenskej starostlivosti vo verejných lekárňach pociťovala odliv zákazníkov. Pokiaľ áno, tak všetky dostupné alternatívy, teda verejné lekárne, do ktorých by všetky kategórie zákazníkov v prípade zmeny ich podnikateľského správania na trhoch poskytovania lekárenskej starostlivosti vo verejných lekárňach prešli, je potrebné zahrnúť do priestorového trhu (spádovej oblasti) danej verejnej lekárne. 

88.	Oznamovateľ koncentrácie je toho názoru, že všetky vyššie uvedené kategórie zákazníkov sú migrácie schopné aj pri nie významnej zmene podnikateľskej stratégie inej verejnej lekárne v primeranej dosahovej vzdialenosti, za ktorú považuje práve dosahovú vzdialenosť 20 minút jazdy autom.

89.	Takémuto geografickému vymedzeniu ovplyvnených trhov poskytovania lekárenskej starostlivosti vo verejných lekárňach pritom nebráni ani existencia úzkej kategórie zákazníkov, ktorí by „svoju“ lekáreň nezmenili nikdy, a to buď z objektívnych dôvodov (napr. zdravotný stav znižujúci mobilitu zákazníka) alebo zo subjektívnych dôvodov (napr. nadštandardné osobné vzťahy s personálom). Podľa názoru oznamovateľa koncentrácie do úvahy je potrebné brať podstatnú väčšinu zákazníkov, ktorí sú schopní a ochotní sa presunúť v súvislosti so svojou požiadavkou v prípade zmeny chovania podnikateľa na trhoch poskytovania lekárenskej starostlivosti vo verejných lekárňach.

90.	Oznamovateľ koncentrácie v súvislosti s jednotlivými kategóriami zákazníkov uvádza nasledovné:

Dlhodobo vážne chorí zákazníci

91.	Podľa názoru oznamovateľa koncentrácie nie je možné u dlhodobo vážne chorých ľudí predpokladať, že jedinou relevantnou lekárňou pre uspokojenie ich potrieb bude lekáreň nachádzajúca sa v okolí ich bydliska. 

92.	Oznamovateľ koncentrácie je toho názoru, že v súčasnosti je bežné, že ľudia si svojho lekára vyberajú na základe odporučenia, či reputácie a dostupnosť z pohľadu bydliska pacienta nie je až tak zásadná, hoci určitú rolu isto zohráva. Človek v dnešnej dobe v zásade nežije len v blízkom okolí svojho bydliska, ale pohybuje sa na určitom území, ktorého približnými hranicami sú pospájané body, kde sa nachádzajú zariadenia, miesta každodenných sociálnych, či ekonomických potrieb človeka (miesto bydliska, miesto pracoviska, miesto vzdelávania, prípadne miesto školy, či iného zariadenia, ktoré navštevujú deti danej osoby, miesto bydliska ostatnej najbližšej rodiny a pod.). Je možné konštatovať, že človek dnešnej doby je významne mobilnejší a priestor v ktorom sa dennodenne pohybuje, je významne širší v porovnaní s minulosťou, čomu nasvedčujú aj dopravné zápchy v mnohých väčších mestách na území Slovenskej republiky. 

93.	Relevantnými lekárňami vo vzťahu k dlhodobo vážne chorým zákazníkom sú preto podľa názoru oznamovateľa koncentrácie lekárne nachádzajúce sa v rámci takto vymedzeného životného priestoru daného človeka (okolie bydliska, okolie zamestnania, okolie miesta prevádzky ambulantného lekára daného zákazníka a pod.) Podľa názoru oznamovateľa koncentrácie uvedené argumenty nasvedčujú tomu, že priestorové vymedzenie trhov poskytovania lekárenskej starostlivosti vo verejných lekárňach dosahovou vzdialenosťou 20 minút dojazdu autom je relevantné.
Zákazníci v dôchodkovom veku
94.	Podľa oznamovateľa koncentrácie táto kategória zákazníkov sa vyznačuje výraznou citlivosťou na cenu, čo je spôsobené ich objektívnou ekonomickou situáciou. V prípade lekární, kde je väčšina cien farmaceutík regulovaná, citlivosť na cenu nahrádza v prípade tejto kategórie zákazníkov citlivosť na rôzne marketingové akcie, či vernostné programy (poskytovanie nadštandardných služieb zadarmo, poskytovanie zliav, darčekové poukážky, či priamo reklamné predmety a pod.), ktorých výsledkom je podobne ako nižšia cena, úspora finančných prostriedkov. Ľudia v dôchodkovom veku disponujú nedostatkom finančných prostriedkov na jednej strane a dostatkom času na strane druhej, čo im umožňuje cestovať aj do väčších vzdialeností (cestovanie nie je pre túto skupinu finančne tak náročné, pretože sú im v tomto smere poskytované zľavy, či výhody). Toto pravidlo podľa názoru oznamovateľa koncentrácie platí nielen na tovar bežnej spotreby, ale práve aj na farmaceutiká, ktoré ľudia v dôchodkovom veku potrebujú. Rozdiely v poskytovaní služieb jednotlivými lekárňami, ktoré v konečnom dôsledku majú za následok úsporu určitých finančných prostriedkov, potom odôvodňujú potrebu cestovať za nákupom potrebných farmaceutík aj do väčšej vzdialenosti.

95.	Oznamovateľ koncentrácie je toho názoru, že zákazníci v dôchodkovom veku, disponujúc dostatkom času a nízkymi nákladmi na cestovanie, preto v zmysle vyššie uvedených argumentov, pre svoje potreby nevyužívajú iba lekárne v okolí svojho bydliska ale aj vzdialenejšie lekárne za účelom dosiahnutia potrebnej úspory. Preto aj pre túto kategóriu zákazníkov je možné trhy poskytovania lekárenskej starostlivosti vo verejných lekárňach priestorovo vymedziť dosahovou vzdialenosťou 20 minút dojazdu autom. 
Kategória zákazníkov produktívneho veku
96.	Oznamovateľ koncentrácie uviedol, že lekárne nenavštevujú len dlhodobo vážne chorí zákazníci, či zákazníci v dôchodkovom veku, ktorí spravidla nakupujú farmaceutiká vydané na predpis, ale aj zákazníci v produktívnom veku bez alebo len s malými zdravotnými problémami, ktoré riešia bez farmaceutík vydávaných na recept. Takíto zákazníci vyhľadávajú lekárne kvôli banálnym problémom (nachladenie, nedostatok vitamínov, stres, prípadne rôzne formy bolestí neobmedzujúcich ich mobilitu) alebo kvôli zdravotnému stavu ich detí, alebo kvôli ostatnému sortimentu lekárne – vitamínové alebo potravinové doplnky, či kozmetické produkty. U zákazníkov v produktívnom veku platí skôr pravidlo, že nakupujú tovar vrátane farmaceutík tam, kde sa práve nachádzajú. Životný priestor zákazníkov produktívneho veku zvykne bývať najširší a pre uspokojenie ich potrieb preto prichádzajú do úvahy lekárne v celom tomto životnom priestore (okolie bydliska, pracoviska, miesta prevádzky lekára, nákupných centier, vzdelávacích zariadení, zábavných stredísk a pod.). 

97.	Podľa názoru oznamovateľa koncentrácie pri tejto kategórii ľudí platí určitý vzorec chovania. Ľudia v produktívnom veku sú vo významnej väčšine zamestnaní a zvyčajne za prácou cestujú, t.j. sú zvyknutí denne stráviť určitý čas cestou do a z práce. V priemere podľa názoru oznamovateľa koncentrácie práve čas v rozmedzí 20 – 30 minút je čas, ktorý denne strávia cestou do a z práce. Vzhľadom na uvedené veľmi podobný časový úsek sú takíto ľudia ochotní tráviť vo voľnom čase cestou za záľubami, či inou zábavou, prípadne za nakupovaním bežných potrieb, medzi ktoré je možné okrem potravín a iných potrieb pre domácnosť, zaradiť aj farmaceutiká a doplnkový tovar predávaný v lekárňach.

98.	Vzhľadom na uvedené oznamovateľ koncentrácie je toho názoru, že pre túto kategóriu zákazníkov by dokonca mohla byť spádová lekáreň vymedzená aj širšie, keďže ide o najviac mobilných ľudí, ktorých životný priestor je zvyčajne väčší ako priestor dlhodobo vážne chorých, či ľudí v dôchodkovom veku. 

99.	Podľa názoru oznamovateľa koncentrácie, skutočnosti, že predaj farmaceutík vo verejných lekárňach je veľmi podobný predaju iného tovaru v maloobchodných predajniach nasvedčuje aj fakt, že vo všetkých nových nákupných strediskách sa nachádza vždy minimálne jedna lekáreň, t.j. lekáreň patrí medzi „predajne“, ktoré majú nezastupiteľné miesto v nákupných strediskách, ktorých majitelia sa snažia diferencovaním jednotlivých predajní tam umiestnených zabezpečiť pokrytie všetkých potrieb zákazníkov, ktorí sa rozhodli „nakupovať“.

100.	Veľkosť spádových oblastí je okrem dostupnosti danej lekárne podľa názoru oznamovateľa koncentrácie závislá najmä od umiestnenia tej ktorej verejnej lekárne (v blízkosti poskytovateľa AZS, v nákupnom stredisku, na sídlisku, v centre mesta a pod.). 

101.	Podľa názoru oznamovateľa koncentrácie, umiestnenie verejnej lekárne nedeterminuje len veľkosť spádovej oblasti ale aj skladbu zákazníkov tej ktorej verejnej lekárne, od čoho sa odvíja skladba tržieb danej lekárne. Verejná lekáreň umiestnená v blízkosti poskytovateľa AZS má vyšší podiel dlhodobo vážne chorých zákazníkov a zákazníkov v dôchodkovom veku a preto vyšší podiel na tržbách tvorený predajom farmaceutík hradených čiastočne alebo úplne z VZP v porovnaní s verejnými lekárňami umiestnenými na inom mieste a naopak verejná lekáreň umiestnená v nákupnom centre má vyšší podiel zákazníkov v produktívnom veku a preto vyšší podiel na tržbách tvorený predajom farmaceutík vydávaných bez receptu a prípadne ostatných vitamínových, či výživových doplnkov a kozmetiky v porovnaní s verejnými lekárňami umiestnenými na inom mieste.  

102.	Oznamovateľ koncentrácie ďalej uviedol, že pri lekárňach umiestnených v blízkosti poskytovateľov AZS je možné konštatovať, že spádová oblasť takejto verejnej lekárne bude svojou veľkosťou približne kopírovať veľkosť spádovej oblasti poskytovateľa AZS a zase pri lekárňach umiestnených v nákupnom stredisku je možné konštatovať, že spádová oblasť takejto verejnej lekárne bude svojou veľkosťou približne kopírovať veľkosť spádovej oblasti daného nákupného strediska.

103.	Účastník konania v doplnení č. 5 Oznámenia koncentrácie (list č. 536/2012 zo dňa 15.02.2012) pripúšťa, že trhy poskytovania lekárenskej starostlivosti vo verejných lekárňach je možné z pohľadu priestoru vymedziť aj užšie, a to buď stanovením kratšieho času dojazdu alebo stanovením veľkosti spádovej oblasti tej ktorej prevádzky verejnej lekárne vzdialenosťou od danej prevádzky uvedenou v kilometroch. Avšak podľa neho ani pri akomkoľvek racionálnom užšom vymedzení trhu (napr. stanovením 5 minútového dojazdu alebo vzdialenosťou 2 km od tej ktorej verejnej lekárne) nedôjde v dôsledku danej koncentrácie k takej zmene súťažných podmienok na danom lokálnom trhu, ktorá by mohla vyvolať obavy úradu z narušenia hospodárskej súťaže na takto užšie vymedzenom lokálnom trhu poskytovania lekárenskej starostlivosti vo verejných lekárňach, pretože vždy zostane na aj tak úzko vymedzenom priestorovom relevantnom trhu dostatočné množstvo konkurenčných verejných lekární (na žiadnom ani takto úzko vymedzenom lokálnom relevantnom trhu poskytovania lekárenskej starostlivosti vo verejných lekárňach nedôjde k zníženiu počtu konkurenčných verejných lekární z 3 na 2 (vrátane tých, ktoré patria do skupiny Penta), resp. z 2 na 1 (vrátane tých, ktoré patria do skupiny Penta).

104.	Podľa názoru účastníka konania, je možné vidieť z počtu podnikateľov zo skupiny Penta a podnikateľov zo skupiny DZ pôsobiacich na daných lokálnych ovplyvnených trhoch poskytovania lekárenskej starostlivosti vo verejných lekárňach v porovnaní s počtom konkurentov na daných ovplyvnených trhoch poskytovania lekárenskej starostlivosti vo verejných lekárňach, že nedôjde k ohrozeniu efektívnej hospodárskej súťaže.  

Zistenia úradu 

105.	Podľa § 3 ods. 6 zákona je priestorový relevantný trh vymedzený územím, na ktorom sú súťažné podmienky také homogénne, že toto územie môže byť odčlenené od ostatných území s odlišnými súťažnými podmienkami.

106.	Podnikateľ Penta na území Slovenskej republiky k 01.12.2011 prevádzkoval 125 verejných lekární, ktorých prevádzky sa nachádzajú v nasledujúcich mestách (za pomlčkou je uvedený počet lekární): Banská Bystrica – 2, Banská Štiavnica – 1, Bardejov – 1, Bratislava – 8, Brezno – 1, Čadca – 1, Čierna nad Tisou – 1, Dobšiná – 1, Dolný Kubín – 1, Dubnica nad Váhom – 1, Dunajská Streda – 2, Fiľakovo – 1, Galanta – 2, Gelnica – 1, Hnúšťa – 1, Humenné – 2, Kežmarok – 2, Kolárovo – 1, Komárno – 1, Košice – 6, Kremnica – 2, Levice – 1, Lipany – 1, Liptovský Hrádok – 1, Liptovský Mikuláš – 2, Lučenec – 2, Ľubochňa – 1, Malacky – 1, Martin – 3, Michalovce – 2, Moldava nad Bodvou – 1, Myjava – 1, Nitra – 2, Nemšová – 1, Nové Mesto nad Váhom – 4, Nové Zámky – 3, Partizánske – 1, Piešťany – 4, Poprad – 1, Považská Bystrica – 2, Prievidza – 1, Prešov – 4, Púchov – 1, Rimavská Sobota – 2, Rožňava – 2, Ružomberok – 1, Sečovce – 1, Senec – 1, Senica – 1, Sereď – 2, Snina – 1, Spišská Nová Ves – 2, Stará Ľubovňa – 2, Stará Turá – 2, Stropkov – 1, Šaľa – 2, Štúrovo – 1, Topoľčany – 2, Tornaľa – 2, Trebišov – 2, Trenčín – 4, Trnava – 1, Turzovka – 2, Veľký Krtíš – 1, Vranov nad Topľou – 2, Zvolen – 2, Žiar nad Hronom – 4 a Žilina – 3.

107.	Zo 125 verejných lekární podnikateľa Penta sa 55 nachádza v blízkosti poskytovateľa ÚZS a/alebo AZS, 44 verejných lekární sa nachádza v nákupnom centre alebo jeho blízkosti, zvyšok tvorí 26 verejných lekární.

108.	Podnikateľ DZ prevádzkoval k 01.12.2011 40 verejných lekární v 30 mestách na území Slovenskej republiky (za pomlčkou je uvedený počet lekární): Banská Bystrica – 2, Banská Štiavnica – 1, Bratislava – 6, Dunajská Streda – 1, Galanta – 2, Hlohovec – 1, Kežmarok – 1, Komárno – 1, Košice – 2, Krompachy – 1, Ľubica – 1, Lučenec – 1, Martin – 2, Nová Dubnica – 1, Nové Zámky – 1, Pezinok – 1, Plavecký Štvrtok – 1, Poprad – 1, Prievidza – 1, Sereď – 1, Skalica – 1, Snina – 1, Spišská Nová Ves – 1, Šamorín – 1, Trenčianska Turná – 1, Trenčín – 1, Trnava – 1, Vysoká pri Morave – 1, Zohor – 1 a Žilina – 2.

109.	Zo 40 verejných lekární podnikateľa DZ sa 22 nachádza v blízkosti poskytovateľa ÚZS a/alebo AZS, 11 verejných lekární sa nachádza v nákupnom centre alebo jeho blízkosti, zvyšok tvorí 7 verejných lekární.  

110.	Ako sa uvádza v liste od podnikateľa DZ, ktorý bol zaevidovaný pod číslom 1104/2012 dňa 20.03.2012, podnikateľ DZ kontroloval k 01.03.2012 39 verejných lekární. Oznamovateľ koncentrácie v Oznámení koncentrácie k 05.12.2012 uviedol 40 verejných lekární, ktoré prevádzkuje podnikateľ DZ. Z obsahu uvedeného listu vyplynulo, že podnikateľ DZ v meste Pezinok už verejnú lekáreň neprevádzkuje.

111.	Úrad sa stotožnil s názorom oznamovateľa koncentrácie, že služby pre spotrebiteľov - zákazníkov verejných lekární sú poskytované na lokálnej úrovni. Z toho dôvodu úrad skúmal, či je možné lokálny priestorový relevantný trh vymedziť tak, ako je to uvedené v Oznámení koncentrácie, teda vymedzením spádových oblastí 20 minútami jazdy autom resp. užšie, teda 5 minútami jazdy autom alebo vzdialenosťou 2 km od verejnej lekárne, ktoré skupina Penta nadobúda.

112.	Ohľadne argumentácie oznamovateľa koncentrácie v rámci identifikácie priestorového relevantného trhu v predmetnom prípade, ktorý sa odvoláva na rozhodovaciu prax ÚOHS, pričom tento na základe rozhodnutia Európskej komisie M.784 – Kesko/Tuko priestorový relevantný trh poskytovania lekárenskej starostlivosti vymedzil dosahovanou vzdialenosťou 20 minút jazdy autom, úrad uvádza, že predmetné rozhodnutie Európskej komisie sa netýka oblasti poskytovania lekárenskej starostlivosti vo verejných lekárňach, ale maloobchodného predaja tovaru v maloobchodných reťazcoch, resp. supermarketoch, pričom vychádza zo zistenia vzdialenosti z akej pochádzajú zákazníci supermarketu, ktorí nakupujú istý kôš tovarov. Aj keď v prípade verejných lekární, ktoré sa nachádzajú v maloobchodných reťazcoch alebo ich blízkom okolí, by predmetné rozhodnutie Európskej komisie mohlo byť východiskom pri identifikácii priestorového relevantné trhu, zákaznícke preferencie zákazníkov verejných lekární vo všeobecnosti (najmä však vo vzťahu k verejným lekárňam umiestneným v blízkosti poskytovateľov zdravotníckych služieb, v mestách na hlavných uliciach), nie je možné považovať za identické so zákazníckymi preferenciami zákazníkov maloobchodných reťazcov, a teda úrad je toho názoru, že nie je dôvod na to, aby predmetné rozhodnutie Európskej komisie bolo východiskom pri identifikácii priestorového relevantného trhu pôsobenia verejných lekární v oblasti liekov, zdravotníckych pomôcok a dietetických potravín, ktoré sú úplne alebo čiastočne hradené z povinného verejného zdravotného poistenia a ďalšieho sortimentu verejných lekární, ktoré sú oprávnené predávať iba verejné lekárne. 

113.	Úrad taktiež uvádza, že napríklad v rozhodnutí súťažného orgánu Veľkej Británie Office of Fair Trading (ďalej len „OFT“) v prípade akvizície podnikateľa Boots plc nad podnikateľom Alliance UniChem plc zo dňa 06.02.2006, ktoré sa týka poskytovania lekárenskej starostlivosti vo verejných lekárňach, boli vymedzené lokálne priestorové relevantné trhy vzdialenosťou 1 míle od lekární účastníkov koncentrácie.

114.	Vzhľadom na informácie ohľadne priestorových relevantných trhov, na ktorých pôsobia verejné lekárne vo vzťahu k spotrebiteľom – konečným zákazníkom verejných lekární, úrad posudzoval dopady predmetnej koncentrácie na podmienky efektívnej hospodárskej súťaže vo vzťahu k spotrebiteľom – zákazníkom verejných lekární z hľadiska spádových oblastí verejných lekární alternatívne, a to z hľadiska širšie vymedzeného územia daného 20 minútami jazdy autom od danej verejnej lekárne a z hľadiska užšie  vymedzeného územia daného 5 minútami jazdy autom od danej verejnej lekárne.

115.	Avšak vzhľadom na to, že ako je uvedené v bodoch 190., 194., 251.  a 259. tohto rozhodnutia, predmetnou koncentráciou nedochádza k vytvoreniu alebo posilneniu dominantného postavenia podnikateľa Penta, ktorého dôsledkom sú významné prekážky efektívnej hospodárskej súťaže na relevantných trhoch v oblasti poskytovania lekárenskej starostlivosti vo verejných lekárňach, nebolo potrebné zaoberať sa presnou identifikáciou priestorových relevantných trhov v oblasti poskytovania lekárenskej starostlivosti vo verejných lekárňach, čo nemalo a ani nemohlo mať vplyv na vecnú správnosť posúdenia dôsledkov predmetnej koncentrácie na podmienky efektívnej hospodárskej súťaže v predmetnej oblasti.

Dopad koncentrácie na podmienky efektívnej hospodárskej súťaže v oblasti poskytovania lekárenskej starostlivosti vo verejných lekárňach 

Informácie uvedené v oznámení koncentrácie

116.	Ako sa uvádza v oznámení koncentrácie, počet fungujúcich verejných lekární v Slovenskej republike v jednotlivých rokoch 2009, 2010 a 2011 bol nasledujúci:

Rok	Počet verejných lekární	
2009	1780	
2010	1814	
2011	1796	
      Zdroj: Oznámenie koncentrácie, rok 2011 odhad

117.	V oznámení koncentrácie boli uvedené nasledujúce tržby za výdaj, resp. predaj tovaru vo verejných lekárňach v Slovenskej republike v tis. EUR za jednotlivé roky 2009 až 2011:

	2009	2010	2011	
Tržby za lieky úplne a za lieky čiastočne hradené z PVZP	794 761	802 432	801 814	
Tržby za voľne predajné lieky	175 043	187 929	187 582	
    Tržby za lieky úplne a za lieky    čiastočne hradené z PVZP +    tržby za voľne predajné lieky 	969 804	990 361	989 396	
Tržby za ostatný sortiment	63 703	79 632	85 782	
SPOLU	1 033 507	1 069 993	1 075 178	
      Zdroj: oznámenie koncentrácie, rok 2011 odhad oznamovateľa koncentrácie

118.	V Oznámení koncentrácie sa uvádza, že okrem samostatných verejných lekární existujú aj siete verejných lekární, kde celú sieť kontroluje jeden podnikateľ. Siete verejných lekární potom väčšinou spája jedna značka, spoločné marketingové kampane, spoločný nákup farmaceutík a iného tovaru a pod. V porovnaní so samostatnou verejnou lekárňou majú siete lekární väčšiu vyjednávaciu silu voči dodávateľom, môžu dosahovať väčšie úspory v dôsledku synergií v oblasti prevádzkových nákladov a nákladov na marketing, môžu investovať viac prostriedkov do reklamných kampaní a iných foriem pre získanie nových zákazníkov.

119.	Oznamovateľ koncentrácie ďalej uviedol, že na vertikálnej úrovni majú siete verejných lekární výraznejšie postavenie v porovnaní so samostatnými verejnými lekárňami najmä pri dojednávaní zmluvných podmienok s veľkodistribútormi farmaceutík. 

120.	Podľa oznamovateľa koncentrácie z vyššie uvedeného dôvodu sa niektoré verejné lekárne spájajú do aliancií a združení ako protiváha sieťam verejných lekární, a to DRUŽSTVO LEKÁRNÍ, ul. Geromettu č. 1, Žilina (ďalej len „DRUŽSTVO LEKÁRNÍ“) a ALIANCIA LEKÁRNIKOV, Budatínska 18, Bratislava (ďalej len „ALIANCIA LEKÁRNIKOV“), ktoré takouto formou zvyšujú svoju vyjednávaciu silu voči dodávateľom. Podobne ako siete lekární majú spoločný marketing, prípadne vernostný systém, atď. Obe tieto zoskupenia združujú nezávislých podnikateľov za účelom zvýšenia ich konkurencie schopnosti z pohľadu vertikálneho prepojenia na trhy veľkodistribúcie liekov.

121.	Oznamovateľ koncentrácie uviedol, že účastníci koncentrácie nemajú vo svojom portfóliu žiadneho veľkodistribútora liekov, preto tieto služby sú im poskytované výhradne nezávislými podnikateľmi, ktorí sú distribútori liekov, zdravotníckych pomôcok a doplnkového sortimentu. 

122.	Podľa oznamovateľa koncentrácie distribútori liekov dodávajú lieky a doplnkový tovar najmä verejným lekárňam (90-95 % liekov a doplnkového tovaru) a v menšom rozsahu nemocničným lekárňam (nemocniciam), buď priamo alebo prostredníctvom tendrov realizovaných zdravotnými poisťovňami (do 10 % liekov a doplnkového tovaru). Distribútori liekov nakupujú lieky a doplnkový tovar od výrobcov liekov a doplnkového tovaru na základe rámcových zmlúv, ktoré sa realizujú na základe konkrétnej objednávky. Distribútori liekov následne rozdistribuujú nakúpené lieky do vlastných distribučných skladov, zvyčajne rozmiestnených po celom území SR. K distribúcii liekov a doplnkového tovaru do verejných a nemocničných lekární dochádza na základe distribučnej zmluvy uzatváranej medzi distribútorom a verejnou lekárňou zvyčajne na 1 rok. V určitých prípadoch môžu existovať aj dlhšie trvajúce rámcové zmluvy, na základe ktorých distribútori uzatvárajú s verejnými lekárňami jednotlivé ročné distribútorské zmluvy.

123.	Oznamovateľ koncentrácie odhadol celkovú veľkosť trhu distribúcie liekov na území SR v rokoch 2009, 2010 a 2011 nasledovne:

Tržby v tis. eur	2009	2010	2011	
Celý farmaceutický trh	1 134 494	1 170 698	1 211 811	
Lekárenský trh	969 804	990 361	989 396	
Nemocničný trh	100 987	100 705	136 632	
Voľne predajné
lieky	175 043	187 929	187 582	
Trh distribúcie liekov	1 070 791	1 091066	1 126 029	
Zdroj: Oznámenie koncentrácie, rok 2011 odhad

124.	Podľa oznamovateľa koncentrácie nákup liekov pre siete lekární prebieha na dvoch úrovniach. Na úrovni „siete“ sa s daným distribútorom liekov dohodnú všeobecné podmienky uzatvorením rámcovej zmluvy zvyčajne na obdobie 1 rok, prípadne na obdobie kratšie, ako je splatnosť, či bonusy v prípade prekročenia nákupov určitých objemov tovaru, následne na úrovni jednotlivej lekárne, si každá lekáreň samostatne u daného distribútora objednáva potrebný tovar. Jednotlivá lekáreň patriaca do siete si môže tovar objednávať aj u distribútora s ktorým nemá sieť uzatvorenú rámcovú zmluvu, v takom prípade platia podmienky, aké si s daným distribútorom dohodne daná jednotlivá lekáreň, patriaca do siete.

125.	Oznamovateľ koncentrácie ďalej uviedol, že nevýhodou siete verejných lekární v porovnaní s verejnou lekárňou v majetku jednotlivca sú – (i) menšia flexibilita a osobitosť v prístupe ku klientovi (lekárnik jednotlivec sa nemusí riadiť manuálom ako pristupovať ku klientom, nemusí dodržiavať žiadne smernice, či iné štandardy zavedené pre zamestnancov v rámci siete lekární), (ii) menšia lojalita zamestnancov voči zamestnávateľovi (sieť lekární v mnohých prípadoch vlastnená investorom, ktorý neprichádza so zamestnancami priamo do styku pôsobí menej osobne, zamestnanci sa v menšej miere stotožňujú s podnikom, v ktorom pracujú, preto prirodzene majú menšiu motiváciu vnímať úspech lekárne ako úspech vlastný), (iii) vyššie náklady na školenia a mzdy (nižšia prirodzená lojalita zamestnancov musí byť kompenzovaná výhodami poskytovanými zamestnancom siete lekární v podobe kvalitných školení, vyšších miezd, či iných bonusov, ktoré pomáhajú udržovať motiváciu zamestnanca pracovať na určitej úrovni), (iv) nižšia lojalita zo strany stálych zákazníkov (dôvera zákazníkov, ktorá je pri samostatnej lekárni podporená osobnými vzťahmi lekárnika a klientov), (v) vyššia fluktuácia zákazníkov (portfólio zákazníkov samostatnej lekárne je stabilnejšie v porovnaní so sieťami lekární, ktoré pôsobia menej osobne a nových zákazníkov sú schopné prilákať najmä marketingovými kampaňami, kde motiváciou sú najmä prípadné úspory, či darčekové predmety, kedy takíto zákazníci po ukončení danej kampane lekáreň často opúšťajú).

126.	V zmysle vyššie uvedených argumentov je podľa názoru účastníka konania verejná lekáreň, nepatriaca do siete verejných lekární rovnocenným konkurentom akejkoľvek verejnej lekárne patriacej do siete verejných lekární.

127.	Oznamovateľ koncentrácie uviedol, že bez ohľadu na predpokladaný vývoj trhových podielov skupiny Dr.Max, vzhľadom na veľmi nízke bariéry vstupu (finančné aj právne) a výraznú reguláciu trhov poskytovania lekárenskej starostlivosti vo verejných lekárňach, zostane hospodárska súťaž aj po zmene trhového podielu skupiny Penta v dôsledku oznamovanej koncentrácie takmer nedotknutá. 

128.	V súvislosti s vertikálnou integráciou skupiny Penta, t.j. jej aktivitami v ostatných oblastiach zdravotníctva, podľa názoru účastníka konania, táto integrácia nie je tak významná, aby tým verejné lekárne patriace do skupiny Penta získali neprimerané výhody v porovnaní s inými podnikateľmi prevádzkujúcimi verejné lekárne alebo naopak, aby tým skupina Penta získala neprimerané výhody v iných oblastiach zdravotníctva. 

129.	Oznamovateľ koncentrácie taktiež identifikoval poskytovanie AZS ako ovplyvnený trh, pretože podľa jeho názoru je ho možné vnímať ako trh úzko súvisiaci s poskytovaním lekárenskej starostlivosti vo verejných lekárňach. Poskytovaním lekárenskej starostlivosti vo verejných lekárňach v zásade v mnohých prípadoch nasleduje po poskytovaní AZS, lekár poskytujúci AZS predpisuje svojmu klientovi lieky, resp. účinnú látku a klient si následne potrebný liek, príp. iný farmaceutický produkt kúpi vo verejnej lekárni, t.j. u podnikateľa, ktorý pôsobí v oblasti poskytovania lekárenskej starostlivosti vo verejných lekárňach.

130.	Oznamovateľ predmetnej koncentrácie v Oznámení koncentrácie poskytovanie PVZP neuvádza ako vertikálne prepojený trh, vzhľadom na to, že podľa neho z doterajšej rozhodovacej praxe úradu vyplýva, že poskytovanie PVZP nie je podnikaním (vychádzajúc z pravidla - kde nie je súťaž, nie je trh).

Zistenia úradu

131.	Podľa ustanovenia § 12 ods. 1 zákona úrad vydá rozhodnutie, že s koncentráciou súhlasí, ak koncentrácia nevytvára alebo neposilňuje dominantné postavenie, ktorého dôsledkom sú významné prekážky efektívnej súťaže na relevantnom trhu.

132.	Úrad pritom vychádzal zo znenia § 8 ods. 1 zákona, na základe ktorého dominantné postavenie na relevantnom trhu má podnikateľ alebo niekoľko podnikateľov, ktorí nie sú vystavení podstatnej hospodárskej súťaži a ktorí sa vzhľadom na svoju ekonomickú silu môžu správať nezávisle.

133.	Vzhľadom na to, že dopyt po liekoch vydávaných, resp. predávaných vo verejných lekárňach konečnému spotrebiteľovi je uspokojovaný na lokálnej úrovni, avšak berúc do úvahy taktiež skutočnosť, že podmienky hospodárskej súťaže na lokálnej úrovni sú determinované taktiež najmä podmienkami nákupu liekov verejnými lekárňami, úrad posudzoval vplyv predmetnej koncentrácie na podmienky efektívnej hospodárskej súťaže z hľadiska lokálneho, ako aj z hľadiska podmienok nákupu liekov na celoslovenskej úrovni.

Lokálne posúdenie

134.	Ako je uvedené vyššie, účastník konania vymedzil lokálne priestorové relevantné trhy širším ako aj užším spôsobom. Úrad z verejne dostupných zdrojov preskúmal vzdialenosti konkurenčných verejných lekární od verejných lekární účastníka koncentrácie na strane nadobúdaného subjektu a zistil, že 20 minút jazdy autom  približne zodpovedá spádovej oblasti na území jedného mesta, resp. mestskej časti.

135.	Vzhľadom na vyššie uvedené úrad analyzoval vplyv predmetnej koncentrácie na podmienky efektívnej hospodárskej súťaže z hľadiska širšej identifikácie priestorového relevantného trhu danej príslušným mestom, resp. príslušnej mestskej časti, ako aj z hľadiska užšej identifikácie priestorového relevantného trhu, v rámci ktorej vychádzal zo spádovej oblasti príslušnej verejnej lekárne danej 5 minútami jazdy autom, a to v rámci miest, kde obaja účastníci koncentrácie prevádzkujú verejné lekárne.   

136.	Účastníci koncentrácie súčasne prevádzkujú verejné lekárne v Slovenskej republike v nasledujúcich 19 mestách (za pomlčkou je uvedený počet verejných lekární oboch účastníkov koncentrácie v danom meste): Banská Bystrica – 4, Banská Štiavnica – 2, Bratislava – 14, Dunajská Streda – 3, Galanta – 4, Kežmarok – 3, Komárno – 2, Košice – 8, Lučenec – 3, Martin – 5, Nové Zámky – 4, Poprad – 2, Prievidza – 2, Sereď – 3, Snina – 2, Spišská Nová Ves – 3, Trenčín – 5, Trnava – 2 a Žilina – 5. 

137.	Z hľadiska počtu verejných lekární v jednotlivých mestách, resp. v prekrývajúcich sa spádových oblastiach jednotlivých verejných lekární účastníkov koncentrácie, úrad zistil nasledujúce skutočnosti: 

1)	Verejné lekárne v meste Banská Bystrica

138.	Z hľadiska širšieho vymedzenia priestorového relevantného trhu daného územím mesta Banská Bystrica úrad z informácií uvedených v Oznámení koncentrácie zistil, že v meste Banská Bystrica pôsobí 43 verejných lekární. V uvedenom meste tak podnikateľ Penta, ako aj podnikateľ DZ vlastní 2 verejné lekárne, teda po uskutočnení predmetnej koncentrácie zo 43 verejných lekární bude podnikateľ Penta kontrolovať 4 verejné lekárne v tomto meste.

139.	Z hľadiska užšieho vymedzenia priestorového relevantného trhu úrad zistil, že v spádovej oblasti 2 nadobúdaných verejných lekární podnikateľa DZ podnikateľom Penta, stanovenej jazdou autom do 5 minút, sa nachádza 14 verejných lekární, avšak podnikateľ Penta v tejto spádovej oblasti neprevádzkuje ani jednu verejnú lekáreň, teda po uskutočnení predmetnej koncentrácie nedôjde k zníženiu počtu  konkurujúcich si verejných lekární. 

2)	Verejné lekárne v meste Banská Štiavnica

140.	Z hľadiska širšieho vymedzenia priestorového relevantného trhu daného územím mesta Banská Štiavnica úrad z informácií uvedených v Oznámení koncentrácie zistil, že v meste Banská Štiavnica pôsobí 6 verejných lekární. V uvedenom meste tak podnikateľ Penta, ako aj podnikateľ DZ vlastní 1 verejnú lekáreň, a teda po uskutočnení predmetnej koncentrácie zo 6 verejných lekární bude podnikateľ Penta kontrolovať 2 verejné lekárne v tomto meste. 

141.	Z hľadiska užšieho vymedzenia priestorového relevantného trhu úrad zistil, že v spádovej oblasti nadobúdanej verejnej lekárne podnikateľa DZ podnikateľom Penta, stanovenej jazdou autom do 5 minút, sa nachádza 5 verejných lekární (z ktorých 1 prevádzkuje podnikateľ Penta), teda po uskutočnení predmetnej koncentrácie z 5 verejných lekární bude podnikateľ Penta kontrolovať 2 verejné lekárne v tejto spádovej oblasti. 

3)	Verejné lekárne v meste Bratislava

142.	Z hľadiska širšieho vymedzenia priestorového relevantného trhu daného územím mesta Bratislava úrad z informácií uvedených v Oznámení koncentrácie zistil, že v meste Bratislava pôsobí 218 verejných lekární. 

143.	V mestskej časti Nové Mesto pôsobí 26 verejných lekární. V uvedenej mestskej časti podnikateľ Penta vlastní 2 a podnikateľ DZ vlastní 1 verejnú lekáreň, teda po uskutočnení predmetnej koncentrácie z 26 verejných lekární bude podnikateľ Penta kontrolovať 3 verejné lekárne v tejto mestskej časti.

144.	V mestskej časti Petržalka pôsobí 34 verejných lekární. V uvedenej mestskej časti podnikateľ Penta vlastní 1 a podnikateľ DZ vlastní 2 verejné lekárne, teda po uskutočnení predmetnej koncentrácie z 34 verejných lekární bude podnikateľ Penta kontrolovať 3 verejné lekárne v tejto mestskej časti. 

145.	V mestskej časti Ružinov pôsobí 45 verejných lekární. V uvedenej mestskej časti podnikateľ Penta vlastní 1 a podnikateľ DZ vlastní 2 verejné lekárne, teda po uskutočnení predmetnej koncentrácie zo 45 verejných lekární bude podnikateľ Penta kontrolovať 3 verejné lekárne v tejto mestskej časti. 

146.	V mestskej časti Staré Mesto pôsobí 44 verejných lekární. V uvedenej mestskej časti podnikateľ Penta vlastní 3 a podnikateľ DZ vlastní 1 verejnú lekáreň, teda po uskutočnení predmetnej koncentrácie zo 44 verejných lekární bude podnikateľ Penta kontrolovať 4 verejné lekárne v tejto mestskej časti. 

147.	Z hľadiska užšieho vymedzenia priestorového relevantného trhu úrad zistil, že v spádovej oblasti nadobúdanej verejnej lekárne podnikateľa DZ podnikateľom Penta na území mestskej časti Nové Mesto, stanovenej jazdou autom do 5 minút, sa nachádza 13 verejných lekární (z toho 2 verejné lekárne prevádzkuje podnikateľ Penta), teda po uskutočnení predmetnej koncentrácie z 13 verejných lekární bude podnikateľ Penta kontrolovať 3 verejné lekárne v tejto spádovej oblasti. 

148.	V spádovej oblasti dvoch nadobúdaných verejných lekární podnikateľa DZ podnikateľom Penta na území mestskej časti Petržalka, stanovenej jazdou autom do 5 minút, sa nachádza 22 verejných lekární (z toho 1 verejnú lekáreň prevádzkuje podnikateľ Penta), teda po uskutočnení predmetnej koncentrácie z 22 verejných lekární bude podnikateľ Penta kontrolovať 2 verejné lekárne v tejto spádovej oblasti. 

149.	V spádovej oblasti dvoch nadobúdaných verejných lekární podnikateľa DZ podnikateľom Penta na území mestskej časti Ružinov, stanovenej jazdou autom do 5 minút, sa nachádza 16 verejných lekární, avšak podnikateľ Penta v tejto užšie vymedzenej oblasti neprevádzkuje ani jednu verejnú lekáreň, teda po uskutočnení predmetnej koncentrácie nedôjde k zníženiu počtu konkurujúcich si verejných lekární.  

150.	V spádovej oblasti nadobúdanej verejnej lekárne podnikateľa DZ podnikateľom Penta na území mestskej časti Staré Mesto, stanovenej jazdou autom do 5 minút, sa nachádza 29 verejných lekární (z toho 3 verejné lekárne prevádzkuje podnikateľ Penta), teda po uskutočnení predmetnej koncentrácie z 29 verejných lekární bude podnikateľ Penta kontrolovať 4 verejné lekárne v tejto spádovej oblasti. 

4)	Verejné lekárne v meste Dunajská Streda

151.	Z hľadiska širšieho vymedzenia priestorového relevantného trhu daného územím mesta Dunajská Streda úrad z informácií uvedených v Oznámení koncentrácie zistil, že v meste Dunajská Streda pôsobí 15 verejných lekární. V uvedenom meste podnikateľ Penta vlastní 2 a podnikateľ DZ vlastní 1 verejnú lekáreň, a teda po uskutočnení predmetnej koncentrácie z 15 verejných lekární bude podnikateľ Penta kontrolovať 3 verejné lekárne v tomto meste. 

152.	Z hľadiska užšieho vymedzenia priestorového relevantného trhu úrad zistil, že v spádovej oblasti nadobúdanej verejnej lekárne podnikateľa DZ podnikateľom Penta, stanovenej jazdou autom do 5 minút, sa nachádza všetkých 15 verejných lekární (z ktorých 2 prevádzkuje podnikateľ Penta), teda po uskutočnení predmetnej koncentrácie z 15 verejných lekární bude podnikateľ Penta kontrolovať 3 verejné lekárne v tejto spádovej oblasti. 

5)	Verejné lekárne v meste Galanta

153.	Z hľadiska širšieho vymedzenia priestorového relevantného trhu daného územím mesta Galanta úrad z informácií uvedených v Oznámení koncentrácie zistil, že v meste Galanta pôsobí 11 verejných lekární. V uvedenom meste tak podnikateľ Penta, ako aj podnikateľ DZ vlastní 2 verejné lekárne, teda po uskutočnení predmetnej koncentrácie z 11 verejných lekární bude podnikateľ Penta kontrolovať 4 verejné lekárne v tomto meste. 

154.	Z hľadiska užšieho vymedzenia priestorového relevantného trhu úrad zistil, že v spádovej oblasti dvoch nadobúdaných verejných lekární podnikateľa DZ podnikateľom Penta, stanovenej jazdou autom do 5 minút, sa nachádza všetkých 11 verejných lekární (z ktorých 2 prevádzkuje podnikateľ Penta), teda po uskutočnení predmetnej koncentrácie z 11 verejných lekární bude podnikateľ Penta kontrolovať 4 verejné lekárne v tejto spádovej oblasti. 

6)	Verejné lekárne v meste Kežmarok

155.	Z hľadiska širšieho vymedzenia priestorového relevantného trhu daného územím mesta Kežmarok úrad z informácií uvedených v Oznámení koncentrácie zistil, že v meste Kežmarok pôsobí 9 verejných lekární. V uvedenom meste podnikateľ Penta vlastní 2 a podnikateľ DZ vlastní 1 verejnú lekáreň, teda po uskutočnení predmetnej koncentrácie z 9 verejných lekární bude podnikateľ Penta kontrolovať 3 verejné lekárne v tomto meste. 

156.	Z hľadiska užšieho vymedzenia priestorového relevantného trhu úrad zistil, že v spádovej oblasti nadobúdanej verejnej lekárne podnikateľa DZ podnikateľom Penta, stanovenej jazdou autom do 5 minút, sa nachádza všetkých 9 verejných lekární (z ktorých 2 prevádzkuje podnikateľ Penta), teda po uskutočnení predmetnej koncentrácie z 9 verejných lekární bude podnikateľ Penta kontrolovať 3 verejné lekárne v tejto spádovej oblasti. 

7)	Verejné lekárne v meste Komárno

157.	Z hľadiska širšieho vymedzenia priestorového relevantného trhu daného územím mesta Komárno úrad z informácií uvedených v Oznámení koncentrácie zistil, že v meste Komárno pôsobí 17 verejných lekární. V uvedenom meste tak podnikateľ Penta, ako aj podnikateľ DZ vlastní 1 verejnú lekáreň, teda po uskutočnení predmetnej koncentrácie zo 17 verejných lekární bude podnikateľ Penta kontrolovať 2 verejné lekárne v tomto meste. 

158.	Z hľadiska užšieho vymedzenia priestorového relevantného trhu úrad zistil, že v spádovej oblasti nadobúdanej verejnej lekárne podnikateľa DZ podnikateľom Penta, stanovenej jazdou autom do 5 minút, sa nachádza 15 verejných lekární, avšak podnikateľ Penta v tejto užšie vymedzenej oblasti neprevádzkuje ani jednu verejnú lekáreň, teda po uskutočnení predmetnej koncentrácie nedôjde k zníženiu počtu konkurujúcich si verejných lekární. 

8)	Verejné lekárne v meste Košice

159.	Z hľadiska širšieho vymedzenia priestorového relevantného trhu daného územím mesta Košice úrad z informácií uvedených v Oznámení koncentrácie zistil, že v meste Košice pôsobí 105 verejných lekární. V uvedenom meste podnikateľ Penta vlastní 6 a podnikateľ DZ vlastní 2 verejné lekárne, teda po uskutočnení predmetnej koncentrácie zo 105 verejných lekární bude podnikateľ Penta kontrolovať 8 verejných lekární v tomto meste. 

160.	Z hľadiska užšieho vymedzenia priestorového relevantného trhu úrad zistil, že v spádovej oblasti nadobúdanej verejnej lekárne podnikateľa DZ podnikateľom Penta na území mestskej časti Staré Mesto, stanovenej jazdou autom do 5 minút, sa nachádza 23 verejných lekární (z toho 3 verejné lekárne prevádzkuje podnikateľ Penta), teda po uskutočnení predmetnej koncentrácie z 23 verejných lekární bude podnikateľ Penta kontrolovať 4 verejné lekárne v tejto spádovej oblasti. 

161.	V spádovej oblasti nadobúdanej verejnej lekárne podnikateľa DZ podnikateľom Penta na území mestskej časti Košice - Juh, stanovenej jazdou autom do 5 minút, sa nachádza 24 verejných lekární (z toho 2 verejné lekárne prevádzkuje podnikateľ Penta), teda po uskutočnení predmetnej koncentrácie z 24 verejných lekární bude podnikateľ Penta kontrolovať 3 verejné lekárne v tejto spádovej oblasti. 

9)	Verejné lekárne v meste Lučenec

162.	Z hľadiska širšieho vymedzenia priestorového relevantného trhu daného územím mesta Lučenec úrad z informácií uvedených v Oznámení koncentrácie zistil, že v meste Lučenec pôsobí 20 verejných lekární. V uvedenom meste podnikateľ Penta vlastní 2 a podnikateľ DZ vlastní 1 verejnú lekáreň, teda po uskutočnení predmetnej koncentrácie z 20 verejných lekární bude podnikateľ Penta kontrolovať 3 verejné lekárne v tomto meste. 

163.	Z hľadiska užšieho vymedzenia priestorového relevantného trhu úrad zistil, že v spádovej oblasti nadobúdanej verejnej lekárne podnikateľa DZ podnikateľom Penta, stanovenej jazdou autom do 5 minút, sa nachádza 17 verejných lekární (z ktorých 2 prevádzkuje podnikateľ Penta), teda po uskutočnení predmetnej koncentrácie zo 17 verejných lekární bude podnikateľ Penta kontrolovať 3 verejné lekárne v tejto spádovej oblasti. 

10)	Verejné lekárne v meste Martin

164.	Z hľadiska širšieho vymedzenia priestorového relevantného trhu daného územím mesta Martin úrad z informácií uvedených v Oznámení koncentrácie zistil, že v meste Martin pôsobí 29 verejných lekární. V uvedenom meste podnikateľ Penta vlastní 3 a podnikateľ DZ vlastní 2 verejné lekárne, teda po uskutočnení predmetnej koncentrácie z 29 verejných lekární bude podnikateľ Penta kontrolovať 5 verejných lekární v tomto meste. 

165.	Z hľadiska užšieho vymedzenia priestorového relevantného trhu úrad zistil, že nadobúdané verejné lekárne v tomto meste sa nenachádzajú od seba v takej vzdialenosti, ktorú možno prekonať jazdou autom do 5 minút, úrad teda posudzoval samostatne spádovú oblasť prvej, ako aj spádovú oblasť druhej lekárne. 

166.	V spádovej oblasti prvej nadobúdanej verejnej lekárne podnikateľa DZ podnikateľom Penta, stanovenej jazdou autom do 5 minút, sa nachádza 15 verejných lekární (z ktorých 1 prevádzkuje podnikateľ Penta), teda po uskutočnení predmetnej koncentrácie z 15 verejných lekární bude podnikateľ Penta kontrolovať 2 verejné lekárne v tejto spádovej oblasti. 

167.	V spádovej oblasti druhej nadobúdanej verejnej lekárne podnikateľa DZ podnikateľom Penta, stanovenej jazdou autom do 5 minút, sa nachádza 10 verejných lekární (z ktorých 1 prevádzkuje podnikateľ Penta), teda po uskutočnení predmetnej koncentrácie z 10 verejných lekární bude podnikateľ Penta kontrolovať 2 verejné lekárne v tejto spádovej oblasti. 

11)	Verejné lekárne v meste Nové Zámky

168.	Z hľadiska širšieho vymedzenia priestorového relevantného trhu daného územím mesta Nové Zámky úrad z informácií uvedených v Oznámení koncentrácie zistil, že v meste Nové Zámky pôsobí 22 verejných lekární. V uvedenom meste podnikateľ Penta vlastní 3 a podnikateľ DZ vlastní 1 verejnú lekáreň, teda po uskutočnení predmetnej koncentrácie z 22 verejných lekární bude podnikateľ Penta kontrolovať 4 verejné lekárne v tomto meste. 

169.	Z hľadiska užšieho vymedzenia priestorového relevantného trhu úrad zistil, že v spádovej oblasti nadobúdanej verejnej lekárne podnikateľa DZ podnikateľom Penta, stanovenej jazdou autom do 5 minút, sa nachádza 18 verejných lekární (z ktorých 3 prevádzkuje podnikateľ Penta), a teda po uskutočnení predmetnej koncentrácie z 18 verejných lekární bude podnikateľ Penta kontrolovať 4 verejné lekárne v tejto spádovej oblasti. 

12)	Verejné lekárne v meste Poprad

170.	Z hľadiska širšieho vymedzenia priestorového relevantného trhu daného územím mesta Poprad úrad z informácií uvedených v Oznámení koncentrácie zistil, že v meste Poprad pôsobí 23 verejných lekární. V uvedenom meste tak podnikateľ Penta, ako aj podnikateľ DZ vlastní 1 verejnú lekáreň, teda po uskutočnení predmetnej koncentrácie z 23 verejných lekární bude podnikateľ Penta kontrolovať 2 verejné lekárne v tomto meste. 

171.	Z hľadiska užšieho vymedzenia priestorového relevantného trhu úrad zistil, že v spádovej oblasti nadobúdanej verejnej lekárne podnikateľa DZ podnikateľom Penta, stanovenej jazdou autom do 5 minút, sa nachádza 18 verejných lekární (z ktorých 1 prevádzkuje podnikateľ Penta), a teda po uskutočnení predmetnej koncentrácie z 18 verejných lekární bude podnikateľ Penta kontrolovať 2 verejné lekárne v tejto spádovej oblasti. 

13)	Verejné lekárne v meste Prievidza

172.	Z hľadiska širšieho vymedzenia priestorového relevantného trhu daného územím mesta Prievidza úrad z informácií uvedených v Oznámení koncentrácie zistil, že v meste Prievidza pôsobí 18 verejných lekární. V uvedenom meste tak podnikateľ Penta, ako aj podnikateľ DZ vlastní 1 verejnú lekáreň, a teda po uskutočnení predmetnej koncentrácie z 18 verejných lekární bude podnikateľ Penta kontrolovať 2 verejné lekárne v tomto meste. 

173.	Z hľadiska užšieho vymedzenia priestorového relevantného trhu úrad zistil, že v spádovej oblasti nadobúdanej verejnej lekárne podnikateľa DZ podnikateľom Penta, stanovenej jazdou autom do 5 minút, sa nachádza 16 verejných lekární (z ktorých 1 prevádzkuje podnikateľ Penta), a teda po uskutočnení predmetnej koncentrácie zo 16 verejných lekární bude podnikateľ Penta kontrolovať 2 verejné lekárne v tejto spádovej oblasti. 

14)	Verejné lekárne v meste Sereď

174.	Z hľadiska širšieho vymedzenia priestorového relevantného trhu daného územím mesta Sereď úrad z informácií uvedených v Oznámení koncentrácie zistil, že v meste Sereď pôsobí 9 verejných lekární. V uvedenom meste podnikateľ Penta vlastní 2 a podnikateľ DZ vlastní 1 verejnú lekáreň, a teda po uskutočnení predmetnej koncentrácie z 9 verejných lekární bude podnikateľ Penta kontrolovať 3 verejné lekárne v tomto meste. 

175.	Z hľadiska užšieho vymedzenia priestorového relevantného trhu úrad zistil, že v spádovej oblasti nadobúdanej verejnej lekárne podnikateľa DZ podnikateľom Penta, stanovenej jazdou autom do 5 minút, sa nachádza všetkých 9 verejných lekární (z ktorých 2 prevádzkuje podnikateľ Penta), a teda po uskutočnení predmetnej koncentrácie z 9 verejných lekární bude podnikateľ Penta kontrolovať 3 verejné lekárne v tejto spádovej oblasti. 

15)	Verejné lekárne v meste Snina

176.	Z hľadiska širšieho vymedzenia priestorového relevantného trhu daného územím mesta Snina úrad z informácií uvedených v Oznámení koncentrácie zistil, že v meste Snina pôsobí 7 verejných lekární. V uvedenom meste tak podnikateľ Penta, ako aj podnikateľ DZ vlastní 1 verejnú lekáreň, a teda po uskutočnení predmetnej koncentrácie zo 7 verejných lekární bude podnikateľ Penta kontrolovať 2 verejné lekárne v tomto meste. 

177.	Z hľadiska užšieho vymedzenia priestorového relevantného trhu úrad zistil, že v spádovej oblasti nadobúdanej verejnej lekárne podnikateľa DZ podnikateľom Penta, stanovenej jazdou autom do 5 minút, sa nachádza 6 verejných lekární (z ktorých 1 prevádzkuje podnikateľ Penta), a teda po uskutočnení predmetnej koncentrácie zo 6 verejných lekární bude podnikateľ Penta kontrolovať 2 verejné lekárne v tejto spádovej oblasti. 

16)	Verejné lekárne v meste Spišská Nová Ves

178.	Z hľadiska širšieho vymedzenia priestorového relevantného trhu daného územím mesta Spišská Nová Ves úrad z informácií uvedených v Oznámení koncentrácie zistil, že v meste Spišská Nová Ves pôsobí 22 verejných lekární. V uvedenom meste podnikateľ Penta vlastní 2 a podnikateľ DZ vlastní 1 verejnú lekáreň, a teda po uskutočnení predmetnej koncentrácie z 22 verejných lekární bude podnikateľ Penta kontrolovať 3 verejné lekárne v tomto meste. 

179.	Z hľadiska užšieho vymedzenia priestorového relevantného trhu úrad zistil, že v spádovej oblasti nadobúdanej verejnej lekárne podnikateľa DZ podnikateľom Penta, stanovenej jazdou autom do 5 minút, sa nachádza 19 verejných lekární (z ktorých 1 prevádzkuje podnikateľ Penta), a teda po uskutočnení predmetnej koncentrácie z 19 verejných lekární bude podnikateľ Penta kontrolovať 2 verejné lekárne v tejto spádovej oblasti. 

17)	Verejné lekárne v meste Trenčín

180.	Z hľadiska širšieho vymedzenia priestorového relevantného trhu daného územím mesta Trenčín úrad z informácií uvedených v Oznámení koncentrácie zistil, že v meste Trenčín pôsobí 26 verejných lekární. V uvedenom meste podnikateľ Penta vlastní 4 a podnikateľ DZ vlastní 1 verejnú lekáreň, a teda po uskutočnení predmetnej koncentrácie z 26 verejných lekární bude podnikateľ Penta kontrolovať 5 verejných lekární v tomto meste. 

181.	Z hľadiska užšieho vymedzenia priestorového relevantného trhu úrad zistil, že v spádovej oblasti nadobúdanej verejnej lekárne podnikateľa DZ podnikateľom Penta, stanovenej jazdou autom do 5 minút, sa nachádza 8 verejných lekární (z ktorých 3 prevádzkuje podnikateľ Penta), a teda po uskutočnení predmetnej koncentrácie z 8 verejných lekární bude podnikateľ Penta kontrolovať 4 verejné lekárne v tejto spádovej oblasti. 

18)	Verejné lekárne v meste Trnava

182.	Z hľadiska širšieho vymedzenia priestorového relevantného trhu daného územím mesta Trnava úrad z informácií uvedených v Oznámení koncentrácie zistil, že v meste Trnava pôsobí 25 verejných lekární. V uvedenom meste tak podnikateľ Penta, ako aj podnikateľ DZ vlastní 1 verejnú lekáreň, a teda po uskutočnení predmetnej koncentrácie z 25 verejných lekární bude podnikateľ Penta kontrolovať 2 verejné lekárne v tomto meste. 

183.	Z hľadiska užšieho vymedzenia priestorového relevantného trhu úrad zistil, že v spádovej oblasti nadobúdanej verejnej lekárne podnikateľa DZ podnikateľom Penta, stanovenej jazdou autom do 5 minút, sa nachádza 12 verejných lekární, avšak podnikateľ Penta v tejto užšie vymedzenej oblasti neprevádzkuje ani jednu verejnú lekáreň, a teda po uskutočnení predmetnej koncentrácie nedôjde k zníženiu počtu konkurujúcich si verejných lekární. 

19)	Verejné lekárne v meste Žilina

184.	Z hľadiska širšieho vymedzenia priestorového relevantného trhu daného územím mesta Žilina úrad z informácií uvedených v Oznámení koncentrácie zistil, že v meste Žilina pôsobí 38 verejných lekární. V uvedenom meste podnikateľ Penta vlastní 3 a podnikateľ DZ vlastní 2 verejné lekárne, a teda po uskutočnení predmetnej koncentrácie z 38 verejných lekární bude podnikateľ Penta kontrolovať 5 verejných lekární v tomto meste. 

185.	Z hľadiska užšieho vymedzenia priestorového relevantného trhu úrad zistil, že nadobúdané verejné lekárne v tomto meste sa nenachádzajú od seba v takej vzdialenosti, ktorú možno prekonať jazdou autom do 5 minút, úrad teda posudzoval samostatne spádovú oblasť prvej, ako aj spádovú oblasť druhej lekárne. 

186.	V spádovej oblasti prvej nadobúdanej verejnej lekárne podnikateľa DZ podnikateľom Penta, stanovenej jazdou autom do 5 minút, sa nachádza 31 verejných lekární (z ktorých 3 prevádzkuje podnikateľ Penta), a teda po uskutočnení predmetnej koncentrácie z 31 verejných lekární bude podnikateľ Penta kontrolovať 4 verejné lekárne v tejto spádovej oblasti. 

187.	V spádovej oblasti druhej nadobúdanej verejnej lekárne podnikateľa DZ podnikateľom Penta, stanovenej jazdou autom do 5 minút, sa nachádza 5 verejných lekární, avšak podnikateľ Penta v tejto užšie vymedzenej oblasti neprevádzkuje ani jednu verejnú lekáreň, a teda po uskutočnení predmetnej koncentrácie nedôjde k zníženiu počtu konkurujúcich si verejných lekární. 

188.	Z hľadiska posudzovania dopadov predmetnej koncentrácie na podmienky efektívnej hospodárskej súťaže na lokálnych relevantných trhoch v oblasti poskytovania lekárenskej starostlivosti vo verejných lekárňach úrad vychádzal z prístupu OFT ohľadne identifikácie súťažných obáv na lokálnych relevantných trhoch v predmetnej oblasti v prípade posúdenia akvizície podnikateľa Boots plc nad podnikateľom Alliance UniChem plc (rozhodnutie zo dňa 06.02.2006). 
189.	Vychádzajúc z podkladov a informácií predložených účastníkom predmetného správneho konania, ako aj vzhľadom na podiel podnikateľa Penta po koncentrácii z hľadiska počtu verejných lekární na celkovom počte verejných lekární v Slovenskej republike, ktorý bude 9,2 %; na podiel dosahovaných tržieb za výdaj, resp. predaj liekov a ostatného sortimentu podnikateľa Penta v prípade realizácie predmetnej koncentrácie na celkových tržbách za výdaj, resp. predaj liekov a ostatného sortimentu vo verejných lekárňach v Slovenskej republike, ktorý bude [5-10]  %; na podiel dosahovaných tržieb za výdaj, resp. predaj liekov úplne a čiastočne hradených z PVZP podnikateľa Penta v prípade realizácie predmetnej koncentrácie na celkových tržbách za výdaj, resp. predaj liekov úplne a čiastočne hradených z PVZP vo verejných lekárňach v Slovenskej republike, ktorý bude [5-10] %; ako aj podiel tržieb za predaj voľne predajných liekov podnikateľa Penta v prípade realizácie predmetnej koncentrácie na celkových tržbách za predaj voľne predajných liekov vo verejných lekárňach v Slovenskej republike, ktorý bude [10-20] %, úrad ďalej nevykonával hĺbkovú analýzu na jednotlivých lokálnych relevantných trhoch v SR.

190.	Na základe vyššie uvedeného úrad dospel k záveru, že vzhľadom na počet konkurujúcich si verejných lekární na širšie vymedzených lokálnych priestorových relevantných trhoch (najnižší počet verejných lekární na širšie vymedzených priestorových relevantných trhoch poskytovania lekárenskej starostlivosti vo verejných lekárňach bol identifikovaný v mestách: Banská Štiavnica, kde podnikateľ Penta bude po koncentrácii kontrolovať 2 verejné lekárne a počet verejných lekární konkurujúcich podnikateľovi Penta bude 4; Snina, kde podnikateľ Penta bude po koncentrácii kontrolovať 2 verejné lekárne a počet verejných lekární konkurujúcich podnikateľovi Penta bude 5; Kežmarok, kde podnikateľ Penta bude po koncentrácii kontrolovať 3 verejné lekárne a počet verejných lekární konkurujúcich podnikateľovi Penta bude 6 a Sereď, kde podnikateľ Penta bude po koncentrácii kontrolovať 3 verejné lekárne a počet verejných lekární konkurujúcich podnikateľovi Penta bude 6), predmetná koncentrácia nevytvára a ani neposilňuje dominantné postavenie podnikateľa Penta, ktorého dôsledkom sú významné prekážky efektívnej hospodárskej súťaže na vymedzených relevantných trhoch v oblasti poskytovania lekárenskej starostlivosti vo verejných lekárňach. 

191.	Z hľadiska užšie vymedzených priestorových relevantných trhov úrad identifikoval v 19 mestách, v ktorých prevádzkujú verejné lekárne podnikateľ Penta aj podnikateľ DZ, 25 spádových oblastí. Úrad zistil, že v užšie vymedzenej oblastiach, teda 5 minút jazdy autom od nadobúdanej verejnej lekárne, v ktorých obidvaja účastníci koncentrácie prevádzkujú verejné lekárne, v 3 mestách (Banská Bystrica, Komárno a Trnava) a v jednej mestskej časti (Bratislava Ružinov) podnikateľ Penta pred koncentráciou nekontroloval žiadnu verejnú lekáreň.

192.	Takisto Podnikateľ Penta pred koncentráciou nekontroloval žiadnu verejnú lekáreň v spádovej oblasti druhej nadobúdanej verejnej lekárne podnikateľa DZ podnikateľom Penta v meste Žilina. 

193.	V ostatných prípadoch po uskutočnení predmetnej koncentrácie z celkového počtu verejných lekární v určitej spádovej oblasti bude podnikateľ Penta kontrolovať nasledujúci počet verejných lekární:
-	V 1 spádovej oblasti z 31 verejných lekární bude podnikateľ Penta kontrolovať 4
-	V 1 spádovej oblasti z 29 verejných lekární bude podnikateľ Penta kontrolovať 4
-	V 1 spádovej oblasti z 24 verejných lekární bude podnikateľ Penta kontrolovať 3
-	V 1 spádovej oblasti z 22 verejných lekární bude podnikateľ Penta kontrolovať 2
-	V 1 spádovej oblasti z 31 verejných lekární bude podnikateľ Penta kontrolovať 4
-	V 1 spádovej oblasti z 19 verejných lekární bude podnikateľ Penta kontrolovať 2
-	V 1 spádovej oblasti z 18 verejných lekární bude podnikateľ Penta kontrolovať 4
-	V 1 spádovej oblasti z 18 verejných lekární bude podnikateľ Penta kontrolovať 2
-	V 1 spádovej oblasti z 17 verejných lekární bude podnikateľ Penta kontrolovať 3
-	V 1 spádovej oblasti z 16 verejných lekární bude podnikateľ Penta kontrolovať 2
-	V 1 spádovej oblasti z 15 verejných lekární bude podnikateľ Penta kontrolovať 3
-	V 1 spádovej oblasti z 15 verejných lekární bude podnikateľ Penta kontrolovať 2
-	V 1 spádovej oblasti z 13 verejných lekární bude podnikateľ Penta kontrolovať 2
-	V 1 spádovej oblasti z 11 verejných lekární bude podnikateľ Penta kontrolovať 4
-	V 1 spádovej oblasti z 10 verejných lekární bude podnikateľ Penta kontrolovať 2
-	V 2 spádových oblastiach z 9 verejných lekární bude podnikateľ Penta kontrolovať 3
-	V 1 spádovej oblasti z 8 verejných lekární bude podnikateľ Penta kontrolovať 4
-	V 1 spádovej oblasti zo 6 verejných lekární bude podnikateľ Penta kontrolovať 2
-	V 1 spádovej oblasti z 5 verejných lekární bude podnikateľ Penta kontrolovať 2.

194.	Na základe vyššie uvedeného úrad dospel k záveru, že vzhľadom na počet konkurujúcich si verejných lekární na užšie vymedzených lokálnych priestorových relevantných trhoch (najnižší počet verejných lekární na užšie vymedzených priestorových relevantných trhoch poskytovania lekárenskej starostlivosti vo verejných lekárňach bol identifikovaný v mestách: Banská Štiavnica, kde podnikateľ Penta bude po koncentrácii kontrolovať 2 verejné lekárne a počet verejných lekární konkurujúcich podnikateľovi Penta bude 3; Snina, kde podnikateľ Penta bude po koncentrácii kontrolovať 2 verejné lekárne a počet verejných lekární konkurujúcich podnikateľovi Penta bude 4; Kežmarok, kde podnikateľ Penta bude po koncentrácii kontrolovať 3 verejné lekárne a počet verejných lekární konkurujúcich podnikateľovi Penta bude 6; Sereď, kde podnikateľ Penta bude po koncentrácii kontrolovať 3 verejné lekárne a počet verejných lekární konkurujúcich podnikateľovi Penta bude 6 a Trenčín, kde podnikateľ Penta bude po koncentrácii kontrolovať 4 verejné lekárne a počet verejných lekární konkurujúcich podnikateľovi Penta bude 4), predmetná koncentrácia nevytvára a ani neposilňuje dominantné postavenie podnikateľa Penta, ktorého dôsledkom sú významné prekážky efektívnej hospodárskej súťaže na vymedzených relevantných trhoch v oblasti poskytovania lekárenskej starostlivosti vo verejných lekárňach. 

	Celoslovenské posúdenie

195.	Vzhľadom na to, že podmienky hospodárskej súťaže na lokálnej úrovni sú determinované taktiež najmä podmienkami nákupu liekov verejnými lekárňami, úrad posudzoval vplyv predmetnej koncentrácie na podmienky nákupu liekov na celoslovenskej úrovni.

196.	Vychádzajúc z informácií predložených úradu v oznámení koncentrácie, ako aj z informácií predložených úradu na jeho výzvu veľkoobchodnými distribútormi liekov, a to: PHOENIX Zdravotnícke zásobovanie, a.s., Bratislava; UNIPHARMA - 1. slovenská lekárnická akciová spoločnosť, Bojnice; UNIMED, spol. s r.o., Bratislava; MED - ART, spol. s r.o., Nitra; INFORAMA a.s., Bratislava; FARMAKOL spoločnosť s ručením obmedzeným Ľubotice, Ľubotice, ako aj sieťami a zoskupeniami verejných lekární, a to: Medikocentrum, s.r.o., Prešov; SUNPHARMA SLOVAKIA, s.r.o., Bratislava; DOMOV ZDRAVIA, a.s., Bratislava; ALIANCIA LEKÁRNIKOV, družstvo, Bratislava (ďalej len „ALIANCIA LEKÁRNIKOV“); Družstvo lekární, družstvo, Žilina (ďalej len „DRUŽSTVO LEKÁRNÍ“), úrad zistil nasledujúce informácie:

197.	Výdaj, resp. predaj liekov vo verejných lekárňach je v Slovenskej republike vysoko rozdrobený – ako sa uvádza v oznámení koncentrácie, počet verejných lekární v Slovenskej republike v roku 2009 bolo 1780, v roku 2010 to bolo 1814 a pre rok 2011 podnikateľ Penta odhadol počet verejných lekární v Slovenskej republike na 1796.

198.	Úrad zisťoval existenciu sietí verejných lekární, t.j. verejných lekární v Slovenskej republike, ktoré sú vlastnené priamo alebo nepriamo jedným a tým istým podnikateľom alebo podnikateľmi a ktoré majú jednotnú najmä cenovú politiku vo vzťahu ku konečným spotrebiteľom, ako aj ostatné aspekty pôsobenia v oblasti výdaja a predaja liekov vo verejných lekárňach konečným spotrebiteľom (spoločný nákup liekov, rozsah sortimentu tovaru vo verejnej lekárni, kvalita poskytovaných služieb a pod.).    

199.	Účastník konania v liste zaevidovanom pod číslom 536/2012 dňa 15.02.2012 uviedol, že uplatňuje jednotnú cenovú politiku vo všetkých svojich lekárňach, a teda jeho cenová politika je určovaná z hľadiska celého územia Slovenskej republiky. Účastník konania v predmetnom liste ďalej uviedol, že [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ]. 

200.	Účastník koncentrácie podnikateľ DZ v liste zaevidovanom pod číslom 1104/2012 zo dňa 20.03.2012 uviedol, že pre lieky plne a čiastočne hradené z PVZP je uplatňovaná jednotná cena pre všetky jej verejné lekárne, pre ostatný tovar predávaný iba v lekárňach je cena stanovená centrálne, podľa typu verejnej lekárne. V roku 2011 zľavy neboli poskytované a bola využívaná maximálna cena obchodného výkonu na lieky hradené z PVZP. 

201.	Ing. Schneider a PaeDr. Schneiderová PhD, ktorí sú spoločníkmi spoločnosti Medikocentrum, s.r.o., Čapajevova 23, Prešov a ďalších 37 verejných lekární (ďalej len sieť verejných lekární SCHNEIDER) v liste zaevidovanom pod číslom 937/2012 zo dňa 08.03.2012 uviedli, že „Ceny liekov sú stanovené v zmysle platnej legislatívy a cenotvorby, ako regulovaná skupina tovarov. Verejné lekárne si určujú ceny iných tovarov, ako lieky, samostatne.“ Sieť verejných lekární SCHNEIDER na lieky neuplatňoval žiadnu zľavu. 

202.	Podnikateľ INFORAMA a.s., Mlynské Nivy 54, Bratislava (ďalej len „INFORAMA“) v liste zaevidovanom pod číslom 1106/2012 zo dňa 20.03.2012 uviedol, že v jeho majetkovo a personálne prepojených verejných lekárňach neboli uplatnené žiadne rozdiely v cenovej politike. V majetkovo a personálne prepojených verejných lekárňach podnikateľa INFORAMA neposkytovali žiadnu zľavu, ani cenové rozdiely v závislosti od jednotlivých kategórií liekov. 

203.	Podnikateľ SUNPHARMA SLOVAKIA, s.r.o., Ševčenkova 34, Bratislava v liste zaevidovanom pod číslom 957/2012 zo dňa 09.03.2012 uviedol, že v jeho sieti verejných lekární je uplatňovaná jednotná cenová politika za predaj tovaru plne a čiastočne hradeného z PVZP. Ceny liekov sú stanovené v zmysle platnej legislatívy. Pre ostatný tovar predávaný iba v lekárňach je stanovené cenové rozpätie centrálne. V roku 2011 neuplatňoval žiadnu zľavu, teda využívala maximálnu cenu na lieky úplne a čiastočne hradené z PVZP. 

204.	Podnikateľ FARMAKOL spoločnosť s ručením obmedzeným, Ku ihrisku 4, Ľubotice (ďalej len „FARMAKOL“) v liste zaevidovanom pod číslom 1124/2012 zo dňa 21.03.2012 uviedol, že v jeho sieti verejných lekární je uplatňovaná jednotná cenová politika na lieky a aj na ostatný tovar. V roku 2011 bola v sieti využívaná maximálna cena obchodného výkonu na lieky hradené z PVZP.

205.	Podľa vlastnej webovej stránky ALIANCIE LEKÁRNIKOV vznikla v roku 2007. ALIANCIA LEKÁRNIKOV má pripravený jedinečný projekt pre svojich členov pri zachovaní ich nezávislosti  na komplexné riešenie marketingu verejných lekární. Prostredníctvom projektu brandových lekární zabezpečí pre svojich členov o. i. aj vyjednávanie s dodávateľmi. Ako však vyplýva z osobného rokovania úradu s ALIANCIOU LEKÁRNIKOV [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ] (zápisnica z rokovania dňa 10.04.2012). Zástupca ALIANCIE LEKÁRNIKOV ďalej uviedol, že ALIANCIA LEKÁRNIKOV nejedná s veľkodistribútormi. Každý lekárnik vyjednáva s distribútormi samostatne, neexistuje žiadna rámcová zmluva s veľkodistribútormi, ktorá by určovala konkrétneho veľkodistribútora pre člena ALIANCIE LEKÁRNIKOV. Z uvedeného dôvodu ALIANCIA LEKÁRNIKOV nevie akýmkoľvek spôsobom využiť vyjednávaciu silu vo vzťahu s veľkodistribútormi. 

206.	DRUŽSTVO LEKÁRNÍ na svojej webovej stránke uvádza, že členovia družstva si zachovajú individuálnu formu vlastníctva verejných lekární. DRUŽSTVO LEKÁRNÍ sa zameriava na zefektívnenie nákupu tovarov a služieb a marketingovú pomoc pre svojich členov. 

207.	Existenciu nákupných aliancií potvrdili aj veľkodistribútori liekov. Spoločnosť UNIMED v liste č. 753/2012 zo dňa 29.02.2012 uviedla ako nákupnú alianciu [. . . . . . . . . . . . . . . . . . . . . . . . . . . . . ], spoločnosť PHOENIX v liste č. 781/2012 zo dňa 01.03.2012 uviedla ako nákupnú alianciu [. . . . . . . . . . . . . . . . ], spoločnosť UNIPHARMA v liste č. 938/2012 zo dňa 28.03.2012 uviedla ako nákupnú alianciu ALIANCIU LEKÁRNIKOV.

208.	Vzhľadom na vyššie uvedené k dátumu zaslania tohto rozhodnutia úrad zistil nasledujúce informácie o sieťach verejných lekární, počte verejných lekární v jednotlivých sieťach, ich podiele na celkovom počte verejných lekární v sieťach a ich podiele na celkovom počte verejných lekární v Slovenskej republike za rok 2011 tak, ako uvádza nasledujúca tabuľka:

Sieť lekární	Počet verejných lekární v sieti	Podiel na celkovom počte verejných lekární v sieťach v %	Podiel na celkom počte verejných lekární v SR* v %	
Penta	125	36,5	7,0	
FARMAKOL	50	14,6	2,8	
DZ	39	11,4	2,2	
SCHNEIDER	38	11,1	2,1	
SUNPHARMA	37	10,9	2,1	
Gana	15	4,4	0,9	
Inforama	14	4,1	0,6	
Schmidtmayer	13	3,8	0,7	
Unimed	11	3,2	0,6	
SPOLU	342	100,0	19,0	
* úrad vychádzal z celkového počtu verejných lekární odhadnutého oznamovateľom koncentrácie na 1796

209.	Z hľadiska tržieb za lieky úplne a za lieky čiastočne hradené z povinného zdravotného poistenia, tržieb za voľne predajné lieky a tržieb za ostatný sortiment dosiahnutý jednotlivými sieťami verejných lekární v tis. EUR za rok 2011 úrad zistil informácie tak, ako uvádza nasledujúca tabuľka: 

Sieť lekární	Tržby za lieky
Úplne a za lieky čiastočne hradené z PVZP	Tržby za voľne predajné lieky	Tržby za ostatný sortiment
	Spolu	
Penta	[...] 	[...]*	[...]*	[...]	
FARMAKOL	45 863¹	x	464	46 327	
DZ	[...]	[...]*	[...]*	[...]	
SUNPHARMA	[...]	[...]	[...]	[...]	
SCHNEIDER	x	x	x	[...]	
Gana	x	x	x	X	
Schmidtmayer	x	x	x	X	
Unimed	x	x	x	X	
Inforama	6 039¹	x	259	6 298	
        PVZP – povinné verejné zdravotné poistenie   
        * odhad predmetného podnikateľa
       ¹ tržby za lieky úplne hradené z PVZP + za lieky čiastočne hradené z PVZP
       + za voľne predajné lieky
       x – neznámy údaj

210.	Tržby za lieky úplne a za lieky čiastočne hradené z povinného zdravotného poistenia, tržieb za voľne predajné lieky a tržieb za ostatný sortiment dosiahnutý jednotlivými sieťami verejných lekární v tis. EUR za rok 2010 uvádza nasledujúca tabuľka: 

Sieť lekární	Tržby za lieky
Úplne a za lieky čiastočne hradené z PVZP	Tržby za voľne predajné lieky	Tržby za ostatný sortiment
	Spolu	
Penta	[...]	[...]*	[...]*	[...]	
FARMAKOL	51 923¹	x	431	52 354	
DZ	[...]	[...]*	[...]*	[...]	
SUNPHARMA	[...]	[...]	[...]	[...]	
SCHNEIDER	[…]¹	x	[...]	[...]	
Gana	x	x	x	[...]	
Schmidtmayer	x	x	x	x	
Unimed	x	x	x	x	
Inforama	x	x	x	x	
        PVZP – povinné verejné zdravotné poistenie   
        * odhad predmetného podnikateľa
       ¹ tržby za lieky úplne hradené z PVZP + za lieky čiastočne hradené z PVZP
       + za voľne predajné lieky
         x – neznámy údaj

211.	Tržby za lieky úplne a za lieky čiastočne hradené z povinného zdravotného poistenia, tržieb za voľne predajné lieky a tržieb za ostatný sortiment dosiahnutý jednotlivými sieťami verejných lekární v tis. EUR za rok 2009 uvádza nasledujúca tabuľka: 

Sieť lekární	Tržby za lieky
Úplne a za lieky čiastočne hradené z PVZP	Tržby za voľne predajné lieky	Tržby za ostatný sortiment
	Spolu	
Penta	[...]	[...]*	[...]*	[...]	
FARMAKOL	43 151¹	x	324	43 475	
DZ	[...]	[...]*	[...]*	[...]	
SUNPHARMA	[...]	[...]	[...]	[...]	
SCHNEIDER	[...]¹	x	[...]	[...]	
Gana	x	x	x	[...]	
Schmidtmayer	x	x	x	x	
Unimed	x	x	x	x	
Inforama	x	x	x	x	
        PVZP – povinné verejné zdravotné poistenie   
        * odhad predmetného podnikateľa
       ¹ tržby za lieky úplne hradené z PVZP + za lieky čiastočne hradené z PVZP
       + za voľne predajné lieky
        x – neznámy údaj

212.	Vychádzajúc z informácií uvedených v oznámení koncentrácie ohľadne tržieb verejných lekární v Slovenskej republike za lieky úplne a za lieky čiastočne hradené z povinného zdravotného poistenia, tržby za voľne predané lieky a tržby za ostatný sortiment v tis. EUR za jednotlivé roky 2009 až 2011 úrad zistil nasledujúce informácie:

213.	Podiel tržieb za lieky úplne a za lieky čiastočne hradené z povinného verejného zdravotného poistenia jednotlivých sietí verejných lekární(ktorých informácie mal úrad k dispozícii) na celkových tržbách za predmetný sortiment verejných lekární v Slovenskej republike za jednotlivé roky 2009 až 2011 uvádza nasledujúca tabuľka:

2009	
2010	
2011	

Penta	
[0-5]	
[0-5]	
[5-10]	

FARMAKOL	
x	
x	
x	

DZ	
[0-5]	
[0-5]	
[0-5]	

SUNPHARMA	
[0-5]	
[0-5]	
[0-5]	

SCHNEIDER	
x	
x	
x	

Inforama	
x	
x	
x	

214.	Podiel tržieb za voľno predajné lieky jednotlivých sietí verejných lekární (ktorých informácie mal úrad k dispozícii) na celkových tržbách za predmetný sortiment verejných lekární v Slovenskej republike za 
jednotlivé roky 2009 až 2011 uvádza nasledujúca tabuľka:

2009	
2010	
2011	

Penta	
[5-10]	
[5-10]	
[10-20]	

FARMAKOL	
x	
x	
x	

DZ	
[0-5]	
[0-5]	
[0-5]	

SUNPHARMA	
[0-5]	
[0-5]	
[0-5]	

SCHNEIDER	
x	
x	
x	

Inforama	
x	
x	
x	

215.	Podiel tržieb za lieky úplne, za lieky čiastočne hradené z povinného verejného zdravotného poistenia a voľno predajné lieky jednotlivých sietí verejných lekární (ktorých informácie mal úrad k dispozícii) na celkových tržbách za predmetný sortiment verejných lekární v Slovenskej republike za jednotlivé roky 2009 až 2011 uvádza nasledujúca tabuľka:

	
2009	
2010	
2011	

Penta	
[0-5]	
[5-10]	
[5-10]	

FARMAKOL	
4,5	
5,2	
4,6	

DZ	
[0-5]	
[0-5]	
[0-5]	

SUNPHARMA	
[0-5]	
[0-5]	
[0-5]	

SCHNEIDER	
x	
x	
x	

Inforama	
2,7	
2,5	
0,6	

		

216.	Podiel tržieb za lieky úplne, za lieky čiastočne hradené z povinného verejného zdravotného poistenia, voľno predajné lieky a ostatný sortiment jednotlivých sietí verejných lekární (ktorých informácie mal úrad k dispozícii) na celkových tržbách za predmetný sortiment verejných lekární v Slovenskej republike za jednotlivé roky 2009 až 2011 uvádza nasledujúca tabuľka:

2009	
2010	
2011	

Penta	
[0-5]	
[5-10]	
[5-10]	

FARMAKOL	
4,2	
4,9	
4,3	

DZ	
[0-5]	
[0-5]	
[0-5]	

SUNPHARMA	
[0-5]	
[0-5]	
[0-5]	

SCHNEIDER	
[0-5]	
[0-5]	
[0-5]	

Inforama	
2,7	
2,4	
0,6	

		

217.	Z hľadiska tržieb za lieky úplne a za lieky čiastočne hradené z povinného verejného zdravotného poistenia, tržieb za voľno predajné lieky a tržieb za ostatný sortiment dosiahnutý podnikateľom Penta po koncentrácii (t.j. po započítaní tržieb dosiahnutých podnikateľom DZ) a ostatnými sieťami verejných lekární (ktorých informácie mal úrad k dispozícii) v tis. EUR za rok 2011 úrad zistil informácie tak, ako uvádza nasledujúca tabuľka:		
Sieť lekární	
Tržby za lieky úplne a za lieky čiastočne hradené z PVZP	
Tržby za voľne predajné lieky	
Tržby za ostatný sortiment	
Spolu	

Penta	
[...]	
[...]	
[...]	
[...]	

FARMAKOL	
45 863¹	
x	
464	
46 327	

SUNPHARMA	
[...]	
[...]	
[...]	
[...]	

SCHNEIDER	
x	
x	
x	
[...]	

Gana	
x	
x	
x	
x	

Schmidtmayer	
x	
x	
x	
x	

Unimed	
x	
x	
x	
x	

Inforama	
6 039¹	
x	
259	
6 298	

         PVZP – povinné verejné zdravotné poistenie   
         * odhad predmetného podnikateľa
       ¹ tržby za lieky úplne hradené z PVZP + za lieky čiastočne hradené z PVZP + za voľne predajné    lieky
        x – neznámy údaj 
		
218.	Podiel tržieb za lieky úplne a za lieky čiastočne hradené z povinného verejného zdravotného poistenia podnikateľa Penta po koncentrácii (t.j. po započítaní podielu podnikateľa DZ) a jednotlivých sietí verejných lekární (ktorých informácie mal úrad k dispozícii) na celkových tržbách za predmetný sortiment verejných lekární v Slovenskej republike za jednotlivé roky 2009 až 2011 uvádza nasledujúca tabuľka:

2009	
2010	
2011	

Penta	
[5-10]	
[5-10]	
[5-10]	

FARMAKOL	
x	
x	
x	

SUNPHARMA	
[0-5]	
[0-5]	
[0-5]	

SCHNEIDER	
x	
x	
x	

Inforama	
x	
x	
x	

219.	Podiel tržieb za voľno predajné lieky podnikateľa Penta po koncentrácii (t.j. po započítaní podielu podnikateľa DZ) a jednotlivých sietí verejných lekární (ktorých informácie mal úrad k dispozícii) na celkových tržbách za predmetný sortiment verejných lekární v Slovenskej republike za jednotlivé roky 2009 až 2011 uvádza nasledujúca tabuľka:

2009	
2010	
2011	

Penta	
[5-10]	
[10-20]	
[10-20]	

FARMAKOL	
x	
x	
x	

SUNPHARMA	
[0-5]	
[0-5]	
[0-5]	

SCHNEIDER	
x	
x	
x	

Inforama	
x	
x	
x	

220.	Podiel tržieb za lieky úplne, za lieky čiastočne hradené z povinného verejného zdravotného poistenia a voľno predajné lieky podnikateľa Penta po koncentrácii (t.j. po započítaní podielu podnikateľa DZ) a jednotlivých sietí verejných lekární (ktorých informácie mal úrad k dispozícii) na celkových tržbách za predmetný sortiment verejných lekární v Slovenskej republike za jednotlivé roky 2009 až 2011 uvádza nasledujúca tabuľka:

2009	
2010	
2011	

Penta	
[5-10]	
[5-10]	
[5-10]	

FARMAKOL	
4,5	
5,2	
4,6	

SUNPHARMA	
[0-5]	
[0-5]	
[0-5]	

SCHNEIDER	
x	
x	
x	

INFORAMA	
2,7	
2,5	
0,6	

	

221.	Podiel tržieb za lieky úplne, za lieky čiastočne hradené z povinného verejného zdravotného poistenia, voľno predajné lieky a ostatný sortiment jednotlivých podnikateľa Penta po koncentrácii (t.j. po započítaní podielu podnikateľa DZ) a sietí lekární (ktorých informácie mal úrad k dispozícii) na celkových tržbách za predmetný sortiment verejných lekární v Slovenskej republike za jednotlivé roky 2009 až 2011 uvádza nasledujúca tabuľka:

2009	
2010	
2011	

Penta	
[5-10]	
[5-10]	
[5-10]	

FARMAKOL	
4,2	
4,9	
4,3	

SUNPHARMA	
[0-5]	
[0-5]	
[0-5]	

SCHNEIDER	
[0-5]	
[0-5]	
[0-5]	

Inforama	
2,7	
2,4	
0,6	

		

222.	Dodávky liekov, liečiv, pomocných látok, dietetických potravín, ako aj ďalšieho sortimentu do verejných lekární zabezpečujú veľkodistribútori liekov.
223.	Úrad posudzoval kúpnu silu podnikateľa Penta v prípade realizácie predmetnej  koncentrácie vo vzťahu k veľkodistribútorom liekov, najmä či podnikateľ Penta po koncentrácii bude mať takú kúpnu silu, že by sa vo vzťahu k veľkodistribútorom liekov mohol správať nezávisle.
224.	Posilnenie kúpnej sily podnikateľa Penta  by mohlo obmedziť hospodársku súťaž na relevantnom trhu veľkodistribúcie liekov, ak by boli veľkodistribútori liekov v slabej vyjednávacej pozícii voči podnikateľovi Penta napríklad tým, že by podnikateľ Penta požadoval dodávky liekov za neprimerane nízke ceny (resp. požadovanie ekonomicky neodôvodniteľných bonusov, rabatov), na základe čoho by veľkodistribútori liekov neboli schopní poskytovať kvalitné služby v oblasti veľkodistribúcie liekov.
225.	Posilnenie kúpnej sily podnikateľa Penta voči veľkodistribútorom liekov by taktiež mohlo negatívne ovplyvniť podmienky hospodárskej súťaže v oblasti poskytovania lekárenskej starostlivosti vo verejných lekárňach, a to najmä:

-	využitím kúpnej sily podnikateľa Penta voči veľkodistribútorom liekov požadovaním nižších, ekonomicky neodôvodniteľných cien dodávok liekov v takej miere, že by veľkodistribútori liekov boli nútení účtovať vyššie ceny ostatným odberateľom – verejným lekárňam, ktorí by boli voči podnikateľovi Penta v konkurenčnej nevýhode, keďže by mali vyššie náklady na poskytovanie  lekárenskej starostlivosti vo verejnej lekárni porovnaní s podnikateľom Penta, čo by mohlo viesť v konečnom dôsledku k ich odchodu z trhu poskytovania lekárenskej starostlivosti a tým k zníženiu možností výberu verejnej lekárne pre konečných spotrebiteľov (tzv. waterbed effect),
-	tým, že by sa znižoval počet konkurentov podnikateľa Penta v oblasti poskytovania lekárenskej starostlivosti vo verejných lekárňach v takej miere, že by to viedlo k zvýšeným nákladom na veľkodistribúciu liekov (znižovaním koncentrovanosti verejných lekární by sa zvyšovali náklady na veľkodistribúciu liekov), čo by mohlo ovplyvniť životaschopnosť poskytovateľov veľkodistribúcie liekov, čo by zvýšilo náklady poskytovateľov lekárenskej starostlivosti vo verejných lekárňach v takej miere, že by neboli schopní efektívne konkurovať podnikateľovi Penta.  
226.	Podľa § 18 ods. 1 zákona o liekoch veľkodistribútor liekov dodáva lieky držiteľom povolenia na veľkodistribúciu liekov, nemocničným lekárňam, verejným lekárňam vrátane ich pobočiek a zdravotníckym zariadeniam AZS.
227.	Podľa údajov dostupných na webovej stránke Štátneho ústavu pre kontrolu liečiv k 22.02.2012 bolo registrovaných 108 veľkodistribútorov liekov.  
228.	Nasledujúca tabuľka uvádza zoznam najväčších veľkodistribútorov liekov, ich celkové tržby za dodávku tovaru do verejných lekární v Slovenskej republike a podiel z celkových tržieb v roku 2011:

Názov distribútora	Tržby v tis. eur	Podiel v %	
PHOENIX	[...]	[40-50] 	
UNIPHARMA	[...]	[30-40]	
MED-ART	[...]	[10-20]	
UNIMED	[...]	[5-10]	 	
FARMAKOL	[...]	[0-5]	 	
Ostatní	[...]	[0-5]	 	
Spolu	1 126 029	100,0	 	
Zdroj: prieskum, prepočty úradu 
229.	Nasledujúca tabuľka uvádza zoznam najväčších veľkodistribútorov, ich tržby za dodávku liekov do verejných lekární v Slovenskej republike a podiel z celkových tržieb 5 najväčších veľkodistribútorov v roku 2011:

Názov distribútora	Tržby v tis. eur	Podiel v %	
PHOENIX	[...]	[40-50] 	
UNIPHARMA	[...]	[20-30]	
MED-ART	[...]	[10-20]	
UNIMED	[...]	[5-10]	 	
FARMAKOL	[...]	[0-5]	 	
Spolu	931 877	100,0	 	
Zdroj: prieskum, prepočty úradu 
230.	Nasledujúca tabuľka uvádza zoznam najväčších veľkodistribútorov, ich tržby za dodávku ostatného tovaru do verejných lekární v Slovenskej republike a podiel z celkových tržieb 5 najväčších veľkodistribútorov v roku 2011:

Názov distribútora	Tržby v tis. eur	Podiel v %	
PHOENIX	[...]	[30-40] 	
UNIPHARMA	[...]	[30-40]	
MED-ART	[...]	[10-20]	
UNIMED	[...]	[0-5]	 	
FARMAKOL	[...]	[0-5]	 	
Spolu	161 431	100,0	 	
Zdroj: prieskum, prepočty úradu 

231.	Z informácií vo vyššie uvedených tabuľkách vyplýva, že veľkodistribúcia liekov v Slovenskej republike nie je fragmentovaná, keď traja najväčší veľkodistribútori liekov v roku 2011 dosiahli takmer 86 % na celkových tržbách za dodávku tovaru do verejných lekární v Slovenskej republike.
232.	Podľa § 7 ods. 1 zákona o liekoch o vydaní povolenia na veľkodistribúciu liekov a zdravotníckych pomôcok rozhoduje MZ SR, pričom predmetný zákon nevylučuje, aby ten istý podnikateľ disponoval povolením na distribúciu liekov a povolením na prevádzku verejnej lekárne.  
233.	Niektorí v súčasnosti pôsobiaci veľkodistribútori liekov v Slovenskej republike sú vertikálne integrovaní (napr. FARMAKOL, UNIMED) - to znamená, že majú povolenie na veľkodistribúciu liekov, ako aj na prevádzku verejných lekární a tak môžu dodávať lieky aj do vlastných sietí verejných lekární. 
234.	Úrad na základe vyžiadania si informácií od veľkodistribútorov liekov zistil, že veľkodistribútori liekov dodávajú lieky, zdravotnícke pomôcky a dietetické potraviny verejným lekárňam za maximálnu cenu obchodného výkonu za jednotlivé lieky, zdravotnícke pomôcky a dietetické potraviny. Zľavu formou finančného bonusu poskytujú následne po úhrade faktúr z celkovej hodnoty odobratého tovaru dobropisom.
235.	Úrad ďalej zistil, na základe vyžiadania si informácií od veľkodistribútorov liekov, že veľkodistribútori liekov verejné lekárne spravidla zaraďujú podľa výšky odberu tovaru a dĺžky splatnosti faktúr do jednotlivých pásiem; bonus spravidla veľkodistribútori liekov vyplácajú na mesačnej báze a je individuálne dohodnutý s príslušnou lekárňou, resp. sieťou verejných lekární. 
236.	Z informácií predložených sieťami lekární úrad zistil, že na tovar plne hradený z PVZP verejné lekárne stanovujú maximálnu cenu určenú legislatívou, a to vzhľadom na to, že konečný spotrebiteľ za tento tovar neplatí - tento tovar je uhrádzaný príslušnou zdravotnou poisťovňou konečného spotrebiteľa - pacienta. Keďže cena tohto sortimentu verejných lekární je plne hradená príslušnou  poisťovňou bez akéhokoľvek jej zásahu do cenotvorby veľkodistribútora liekov a verejných lekární, ani veľkodistribútor liekov, ani verejná lekáreň nemajú motiváciu stanovovať cenu tohto typu sortimentu verejných lekární na nižšej úrovni ako je legislatívou určená maximálna cena.
237.	Tovar čiastočne hradený z PVZP verejné lekárne predávajú tiež za maximálnu cenu stanovenú legislatívou. Konečný spotrebiteľ síce zaplatí určité percento z ceny lieku, avšak verejná lekáreň nemá motiváciu predávať konkrétny liek lacnejšie, nakoľko v takomto prípade by musela poskytnúť rovnakú zľavu aj zdravotnej poisťovni (tzv. parametrická úhrada liekov).
238.	Cena voľne predajného tovaru dostupného len vo verejnej lekárni, resp. cez internet nie je obmedzená reguláciou, teda medzi verejnými lekárňami prebieha v tomto segmente cenová súťaž.
239.	Nadobudnutím účinnosti zákona o liekoch od 01.12.2011 je umožnené pre verejné lekárne uplatňovať voči konečným spotrebiteľom vernostný systém vo všetkých štyroch segmentoch predaja liekov. V zmysle predmetnej právnej úpravy držiteľ povolenia na poskytovanie lekárenskej starostlivosti je oprávnený pacientovi poskytovať, alebo sľúbiť zľavu, výhodu, alebo súhrn zliav a výhod (tzv. „vernostný systém“). Zľavy, alebo výhody  vernostného systému môžu mať výlučne formu zľavy z ceny uskutočneného nákupu, alebo budúceho nákupu vo verejnej lekárni. Držiteľ povolenia na prevádzkovanie lekárenskej starostlivosti pri poskytovaní, alebo sľúbení zľavy poistencovi poskytne súčasnú zľavu aj zdravotnej poisťovni, a to najmenej vo výške 50 % zo sumy zľavy poskytnutej, alebo sľúbenej poistencovi, v takom prípade nemusí zostať zachovaný pomer úhrady zdravotnej poisťovne a úhrady poistenca (parametrickej úhrady).
240.	Vyjadrenie oslovených podnikateľov ohľadne dôsledkov koncentrácie na podmienky efektívnej hospodárskej súťaže a vyjadrenie úradu k námietkam:
241.	Väčšina veľkodistribútorov liekov sa vyjadrila len všeobecne: podnikateľ UNIMED v liste zaevidovanom pod číslom 753/2012 dňa 29.02.2012 uviedol, že čím má odberateľ väčší odber, tým má lepšie vyjednávacie možnosti, týkajúce sa obchodných podmienok); podnikateľ INFORAMA v liste zaevidovanom pod číslom 906/2012 dňa 07. 03. 2012 uviedol, že  podnikateľ Penta bude môcť diktovať distributérom obchodné podmienky dodávok; podnikateľ FARMAKOL v liste zaevidovanom pod číslom 956/2012 dňa 09. 03. 2012 uviedol, že predmetná koncentrácia zhorší podmienky predaja liekov podnikateľovi Penta formou ich tlaku na predĺženie lehoty splatnosti faktúr, resp. poskytnutie iných výhod.
242.	Podnikateľ MED–ART v liste zaevidovanom pod číslom 1158/2012 dňa 22.03.2012 uviedol, že [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ]. 
243.	Podnikateľ PHOENIX v liste zaevidovanom pod číslom  781/2012 dňa 01.03.2012 uviedol, že vzhľadom na to, že [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ]. 
244.	Podnikateľ UNIPHARMA v liste zaevidovanom pod číslom  938/2012 dňa 08 .03. 2012 uviedol, že z dostupných informácií nedokáže odpovedať na otázku, či predmetná koncentrácia umožní podnikateľovi Penta správať sa v oblasti predaja liekov, resp. liekov a ostatného tovaru vo verejných lekárňach nezávisle.
245.	Ing. SCHNEIDER v liste zaevidovanom pod číslom  104/2012 dňa 15. 03. 2012 uviedol, že [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ]. 
246.	Podnikateľ INFORAMA v liste zaevidovanom pod číslom   1106/2012 dňa 20. 03. 2012 uviedol, že sa môže stať, že sa Penta po koncentrácií bude správať nezávisle, nakoľko sa budú veľkodistribútori predbiehať v poskytnutí výhodných podmienok kvôli množstvu lekární.
247.	Podnikateľ SUNPHARMA v liste zaevidovanom pod číslom   957/2012 dňa 09. 03. 2012 uviedol, že predmetná koncentrácia nezmení zásadným spôsobom správanie sa podnikateľa Penta.
248.	ALIANCIA LEKÁRNIKOV v liste zaevidovanom pod číslom  1049/2012 dňa 15. 03. 2012 uviedla, že využitím svojej ekonomickej sily Penta spôsobí likvidáciu nezávislého lekárenstva. 
249.	DRUŽSTVO LEKÁRNÍ v liste zaevidovanom pod číslom  1102/2012 dňa 20. 03. 2012 uviedlo, že ekonomická sila podnikateľa Penta po koncentrácií bude znamenať významnú konkurenčnú výhodu a následné posilnenie dominantného postavenia podnikateľa Penta na relevantnom trhu, čoho dôsledkom môžu byť významné prekážky efektívnej súťaže na relevantnom trhu, a preto mala by byť zakázaná. DRUŽSTVO LEKÁRNÍ ďalej uviedlo, že podľa jeho názoru poskytovanie lekárenskej starostlivosti vo verejných lekárňach nie je založené na trhovom princípe. Z toho dôvodu negatívny dopad predmetnej koncentrácie na spotrebiteľov sa prejaví z dlhodobého hľadiska. 
250.	K vyššie uvedeným námietkam predmetných podnikateľov, ako aj k možným negatívnym efektom kúpnej sily v predmetnom prípade tak, ako sa uvádza v bodoch 223., 224. a 225. tohto rozhodnutia  úrad uvádza nasledovné:
251.	Vzhľadom na podiel podnikateľa Penta po koncentrácii z hľadiska podielu počtu verejných lekární na celkovom počte verejných lekární v Slovenskej republike, ktorý bude 9,2 %; na podiel dosahovaných tržieb za výdaj, resp. predaj liekov a ostatného sortimentu podnikateľa Penta v prípade realizácie predmetnej koncentrácie na celkových tržbách za výdaj, resp. predaj liekov a ostatného sortimentu vo verejných lekárňach v Slovenskej republike, ktorý bude [9,9]  %; na podiel dosahovaných tržieb za výdaj, resp. predaj liekov úplne a čiastočne hradených z PVZP podnikateľa Penta v prípade realizácie predmetnej koncentrácie na celkových tržbách za výdaj, resp. predaj liekov úplne a čiastočne hradených z PVZP vo verejných lekárňach v Slovenskej republike, ktorý bude [8,2] %; ako aj podiel tržieb za predaj voľne predajných liekov podnikateľa Penta v prípade realizácie predmetnej koncentrácie na celkových tržbách za predaj voľne predajných liekov vo verejných lekárňach v Slovenskej republike, ktorý bude [14,2] %, nie je možné predpokladať, že by podnikateľ Penta bol schopný voči veľkodistribútorom liekov uplatňovať kúpnu silu, ktorá by mu umožnila zabezpečiť si dodávky liekov od veľkodistribútorov liekov za ekonomicky neodôvodniteľných podmienok.
252.	Z hľadiska vplyvu poskytovania lekárenskej starostlivosti vo verejných lekárňach na poskytovanie AZS a poskytovanie PVZP podnikateľom Penta a naopak, úrad zistil nasledujúce skutočnosti: 
253.	Poskytovanie lekárenskej starostlivosti vo verejných lekárňach je iba čiastočne nadväzujúcou oblasťou na poskytovanie AZS, a to len v segmente liekov, zdravotníckych pomôcok a dietetických potravín úplne resp. čiastočne hradených z PVZP, keďže ohľadne predmetného sortimentu verejnej lekárne sa pacient stane  klientom verejnej lekárne po návšteve ambulantného lekára, a ktorý mu vystaví recept, na základe ktorého pacient môže vyzdvihnúť lekárom predpísanú účinnú látku vo verejnej lekárni. Klientovi verejná lekáreň účinnú látku vydá a na základe platnej legislatívy tento liek je uhradený plne alebo čiastočne z PVZP (pokiaľ sa jedná o čiastočnú úhradu je vopred stanovený pomer, teda určitá čiastka, ktorú uhradí klient priamo vo verejnej lekárni a zvyšná časť je uhradená z PVZP). 
254.	Úrad ďalej zistil, ako je to uvedené v bode 63. a 64. tohto rozhodnutia, že každá zdravotná poisťovňa poskytujúca PVZP je povinná uzatvoriť zmluvu s každým podnikateľom prevádzkujúcim verejnú lekáreň. Zdravotné poisťovne s poskytovateľmi lekárenskej starostlivosti nedojednávajú cenové podmienky úhrady za lieky, dietetické potraviny a zdravotnícke pomôcky, keďže tieto sú dané platnou legislatívou, ale sú povinné na základe zmluvy uhrádzať verejnej lekárni lieky, dietetické potraviny a zdravotnícke pomôcky úplne alebo čiastočne hradené z PVZP. 
255.	Úrad ďalej zistil, ako je to uvedené v bode 73. b) tohto rozhodnutia, že ak verejná lekáreň v poskytovaní lekárenskej starostlivosti uplatňuje vernostný systém, musí ho za rovnakých podmienok uplatňovať voči poistencom všetkých zdravotných poisťovní.
256.	Podnikateľ Penta teda prostredníctvom ním kontrolovaných verejných lekární nemôže ovplyvniť, ktorú zdravotnú poisťovňu si klient/pacient vyberie, ani nemôže poskytovať zľavy alebo iné výhody len jednej (ním spoločne kontrolovanej) zdravotnej poisťovni. 
257.	Pacient po predpísaní účinnej látky lekárom si slobodne môže vybrať hociktorú verejnú lekáreň, kde na základe lekárskeho predpisu dostane lekárom predpísaný liek resp. účinnú látku.
258.	Z vyššie uvedeného vyplýva, že po uskutočnení predmetnej koncentrácie nedôjde k zmene postavenia podnikateľa Penta ani v oblasti poskytovania AZS, ani v oblasti poskytovania PVZP v porovnaní s jeho postavením pred koncentráciou, pričom skutočnosť, že podnikateľ Penta pôsobí aj v oblasti poskytovania AZS a v oblasti poskytovania PVZP neovplyvní jeho postavenie na relevantných trhoch v oblasti poskytovania lekárenskej starostlivosti vo verejných lekárňach.

Záver
259.	Vzhľadom na vyššie uvedené skutočnosti úrad zistil, že posudzovaná koncentrácia nevytvorí alebo neposilní dominantné postavenie podnikateľa Penta, ktorého dôsledkom sú významné prekážky efektívnej hospodárskej súťaže na relevantných trhoch v oblasti poskytovania lekárenskej starostlivosti vo verejných lekárňach.
260.	Podľa § 12 ods. 8 zákona sa toto rozhodnutie vzťahuje aj na obmedzenia súťaže, ktoré s koncentráciou priamo súvisia a sú nevyhnutné na jej uskutočnenie.
261.	Podľa § 33 zákona úrad listom č. 1488/2012 zo dňa 27.04.2012 podal účastníkovi konania informáciu o záveroch prešetrovania vo veci predmetnej koncentrácie, ku ktorým úrad na základe jemu dostupných informácií a podkladov dospel a vyzval ho, aby sa ústne alebo písomne vyjadril k jeho podkladu a k spôsobu jeho zistenia, prípadne, aby navrhol jeho doplnenie.
262.	Podnikateľ Penta sa prostredníctvom splnomocneného právneho zástupcu vyjadril do zápisnice dňa 30.04.2012, že súhlasí so zisteniami úradu, s výnimkou pripomienok týkajúcich sa formálnych úprav, ktoré boli v znení rozhodnutia zapracované.
263.	Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

P o u č e n i e :

Podľa ustanovenia § 34 ods. 1 zákona v spojení s § 18 ods. 1 zákona proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia. 

Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

	Mgr. Daniela Lukáčová
	                                                          riaditeľka odboru koncentrácií

Rozhodnutie sa doručuje:

Advokátska kancelária JUDr. Katarína Segečová, s.r.o.
JUDr. Katarína Segečová
Einsteinova 25
851 0 Bratislava